Det 19. århundrede (FJ 1907) – heimskringla.no\nDet 19. århundrede (FJ 1907)\nKort udsigt over den islandske litteratur efter 1400\nDen første tredjedel af dette århundrede er i alt væsenligt en direkte fortsættelse af det 18. Overalt herskede der den samme opfattelse af det nyttige og dettes enerådende betydning. Der er en mand, i hvem denne tanke er ligesom bleven til kød og blod, justitiarius i overretten Magnús Stephensen (1762-1833). Hele sit liv arbejdede denne mand rastløst for at belære sine landsmænd og således søge at hæve dem. Stor respekt havde han ikke for det gamle, nationale, når det kom på tværs. Han stiftede 1794 »Det kongelige landoplysningsselskab«, hvis navn taler tydelig om, hvad formålet var. Det udgav forskellige nyttige og folkeoplysende skrifter. Han udgav etslags journalistiske tidsskrifter (Minnisverð tíðindi 1796-1808; Klausturpósturinn 1818-27) og forskellige samlingsskrifter med oversættelser af fremmede fortællinger osv. og digte (Vinagleði 1797; Gaman og alvara 1798, 1818 og fl.), bøger, som i virkeligheden var underholdende og oplysende for sin tid. For at kunne göre så meget som muligt, havde han erhværvet det gamle bogtrykkeri; det blev senere landsejendom, hvad det blev ved at være til langt ned i århundredet til stor skade, da landets styrelse til sine tider udøvede en ret skrap censur overfor hvad der skulde trykkes, især bladene. Det hindrede også oprettelsen af nye selvstændige bogtrykkerier. Heldigvis gik dog landstrykkeriet i 1876 over i privat mands eje og siden er den sag kommen i den eneste rigtige gænge. Magnús Stephensen vilde også på digtningens område søge at virke for en bedre smag, men det lykkedes ham ikke; selv var han en mådelig digter og hans smag var lidet udviklet. Skriftsproget var blevet meget urent og fuldt af danismer både m. h. t. ord og vendinger. I så henseende havde Magnús Stephensen heller ingen smag eller sans for den sproglige form. Den var for ham underordnet. Han var en dygtig jurist, der forberedte en ny og kritisk udgave af den gamle Jonsbog, men hans værk blev aldrig trykt.\nRasmus Rask opholdt sig på Island i årene 1813-15. Efter at være vendt tilbage stiftede han sammen med nogle islandske venner det såkaldte Islandske literære selskab (Hið íslenzka bókmentafjelag) 1816 med to afdelinger, en i Reykjavik og en i København. Dette selskab består endnu og har udført en meget vigtig og fortjænstfuld gærning. Dets mål er på den ene side at støtte landets videnskab og på en tilforladelig måde at udgive kildeskrifter til oplysning af landets historie, samt forskellige afhandlinger om herhen hørende æmner (både historiske og literære), og på den anden side at udgive populære, almenfattelige nyttige skrifter (originale, eller oversatte), ja, endogså skolebøger. Bægge disse formål har selskabet søgt at fyldestgöre, uagtet hovedvægten kan siges at være bleven lagt på det første, og det har udrettet meget, især under Jón Sigurðssons lange og udmærkede styrelse af den Københavnske afdeling. Det har udgivet oldskrifter (sagaer), Diplomatarium islandicum, Espólins årbøger og flere afhandlinger om isl. forhold og personligheder; isl. digteres digte, oversættelser af fremmede digterværker foruden mange populær-videnskabelige skrifter. Endelig har det udgivet det fortrinlige kort over Island af Björn Gunnlaugsson (1788-1876), samt fra 1827 et årligt skrift om hvad der af vigtige begivenheder er forefaldet i udlandet (Skírnir). Dette sidste var begrundet i manglen af aviser. Sådanne opstod ikke för ved midten af det 19. årh. (Þjóðólfur 1848).\n1825 blev Det kgl. nordiske Oldskriftselskab stiftet, hvorved 3 Islændere var medvirkende; dets hovedformål var fra først af at udgive gamle islandske sagaværker, og det forfulgte sit formål med en overordenlig energi og kraft. En skildring af dets virksomhed hører ikke hid, men det fortjæner at fremhæves til oplysning om Islændernes læselyst og interesse for deres oldtid og oldtidslitteratur, at blandt selskabets subskribenter fandtes opimod 800 på Island, og deriblandt ikke blot præster og lærde, men unge mennesker, tjænestekarle og tjænestekvinder.\nSamtidig med men noget yngre end M. Stephensen var den höjtstræbende, ædle Baldvin Einarsson (1801-33), der omkom i København af brandsår, han var opflammet af iver for at føre landet fremad og hæve det især på det landøkonomiske område; han var sjælen i et årskrift Ármann á alþingi; der udkom i 4 årgange; det tager netop sigte på det nævnte område, men på en helt anden og mere moderne måde end Stephensen havde gjort. Også sprogets behandling var forf. meget omhyggelig for, skönt nogen banebryder var han ikke dér. Derimod har Baldvin den store fortjæneste at være den første, der tager hensyn til landets politiske forhold og forholdsvise politiske selvstændighed. Titlen på hans tidsskrift viser, at det gamle altings genoprettelse foresvævede ham, men Ármann indeholdt kun én politisk artikel.\nTo år efter Baldvins tidlige død begyndte et andet tidsskrift at udkomme under navnet Fjölnir (et Odinsnavn). I tredverne var der i København nogle meget begavede unge islandske studenter, der var lydhøre overfor de bevægelser, der netop da gik hele Evropa igennem. Det var mænd som den senere professor Konráð Gíslason (1808-91), den bekendte sprogmand og skjaldekvadsfortolker; Brynjólfur Pjetursson (1810-51), Islands ypperste digter Jónas Hallgrimsson (1807-45) og endelig, men ikke mindst teologen Tómás Sæmundsson (1807-41), der glødede af patriotisk iver og lyst til at reformere og ophjælpe landet; denne sidste tog især sigte på det praktiske, på folkets materielle kår, medens de andre mere lagde vægt på det intellektuelle, på oplysning og især på sansen for god digtning og skönt, harmonisk og rent islandsk sprog. Disse 4 stiftede tidsskriftet og skrev det meste deraf. Det udkom i 9 årgange, men ikke regelmæssigt og tilsidst sygnede det hen. Dets betydning for det islandske sprogs renselse er uvurderlig, dets vækkende betydning i æstetisk henseende ligesådan. Det angreb især de gamle rimer, hvis stereotype art og smagløshed blottedes uden skånsel; men det vandt sig ikke altid venner ved sin nedbrydende kritik; nogle fandt, at det så at sige forgreb sig på det allerhelligste.\nVed og efter 1840 blev den politiske bevægelse endnu mere levende og bevidst; da var Jón Sigurðsson (1811-79) begyndt på sin store og betydningsfulde politiske gærning; skildringen heraf hører ikke hid, men det må bemærkes, at han i 1841 begyndte at udgive det tidsskrift, Ný fjelagsrit, der udkom i 30 årgange (afløst af Andvari, der endnu udkommer), og som på mange områder fik en afgörende betydning. Dets indhold var nemlig ikke blot politisk; det bragte afhandlinger om mange andre sager, om skolevæsen, ökonomi, og andre almentoplysende æmner også på de rent praktiske områder; det bragte digte, rejseskildringer, litterær kritik, ja endogså höjesteretsdomme vedrörende Island osv. Dets sprog var altid rent og godt; i så henseende har det sikkert indirekte haft stor betydning, ligesom det også kæmpede for sprogets ret i regeringshandlinger og -akter. Det er med disse to tidsskrifter, at den egenlige nye tid begynder for Islands vedkommende. I så henseende kan der her blot mindes om, at det gamle alting genoprettedes som rådgivende forsamling 1843 og at den fordærvelige monopolhandel ophævedes 1854. Efter en længere forfatningskamp blev altinget 1874 lovgivende og landet fik derved sin egen lovgivning og forvaltning i alle sager, der vedkom det selv. Fra nu af gjorde landet kæmpemæssige fremskridt i sammenligning med, hvad forholdene kort för havde været. Litteraturen har på flere måder nydt godt deraf.\nDigtningen har i det hele været meget frodig og et utal af digtere kunde nævnes. Endnu flere æmner er inddragne under dens område end nogensinde för og flere arter opståede. Dette hidrører tildels fra påvirkning udefra. Den lyriske digtning er det især, der har haft mange dyrkere. Dens æmner er de sædvanlige, elskoven og naturen først og fremmest; landets herlighed blev lovprist og hånd i hånd dermed gik en opfordring til dets börn om at være det for landet, for moderen, hvad de burde være, en æggelse til at tage sig sammen og bruge sine kræfter til omhyggelig at pleje alt, hvad landets var, dets sprog og folkets nationalitet. Og her kom et moment til; Islænderne har altid kendt deres historie, ialfald oldtidens, så temlig godt. Denne blev nu holdt frem som et spejl for samtiden; forfædrene lovpristes som oplyste, dygtige, frihedselskende — hvad der jo godt kunde göres —, men deri lå tillige og det blev tydelig udtalt — at deres efterkommere stod temlig langt tilbage for dem. Heraf opstod æggende, glødende fædrelandsdigte, hvor især landets natur, dets jökler, dets elve, dets søer og dale blev forherligede. Disse æggende digte var ofte iblandede med ironi og ikke uden bitterhed. I begyndelsen, medens de endnu var nye og friske, gjorde de stærkt og varigt indtryk; men det gik senere så, at de blev mere hyppige og skablonmæssige, og så mistede de kraften. Eggert Olafsson havde allerede været inde på denne vej. Nu i begyndelsen af det 19. årh. opstod to digtere, der skönt hinanden meget ulig dog altid udgör et par dioskurer i den isl. digtnings historie. Det var Bjarni Thorarensen (1786-1841) og Jónas Hallgrímsson (1807-45), för nævnet som en af Fjölnirs medstiftere. Bjarne er den ældste; han var juridisk kandidat og beklædte bl. a. det ene amtmandsembede; han var en kraftnatur, gennemtrængt af fædrelandskærlighed og iver efter at arbejde for landets velfærd og opkomst. Han er stærkt påvirket af den danske digtnings guldalder i beg. af århundredet og overhovedet af udenlandsk digtning, også den klassiske, som han var godt kendt med. Han digtede glødende, æteriske elskovsdigte af en ejendommelig originalitet, kraftige fædrelandsdigte, og mange spøgefulde småvers, ti han var af naturen en meget livsglad mand. Men han er måske berømtest for sine arvekvad, hvor han helliger sine afdøde venner, især når disse var ejendommelige, sære karakterer, en minderune. Sådanne arvedigte, der jo allerede i oldtiden er så hyppige, er så at sige en islandsk specialitet og er digtede i hundred-, ja tusindvis; man åbner næsten aldrig en isl. avis uden at finde et arvekvad deri. Men det er kun de færreste og kun de gudebenådede digtere, der frembringer noget så udmærket som Bjarne. Selv mindedes han i et fortræffeligt digt af Jonas. Bjarnes sprog er kraftigt og malmfuldt, men til de egenlige sprogrensere hører han ikke. Til dem hørte derimod Jónas Hallgrímsson. Han var en mand med den sarteste finfølelse for livets forskellige sider, især dets skyggesider, og han har i vidunderlig dejlige digte besunget dem, ikke uden bidende spot og hjærtegribende vemod. Han har digtet fædrelandssange, der er blevet folkets fælleseje, fælles helligdom kunde man sige, lige til den dag i dag, og han revser sin samtid strængt og ubönhørligt. Hans pompøse digt Island (i distikisk versemål), Gunnarshólmi (om Gunnar på Hlidarende), hans digt om Eggert Olafsson — alt er en indtrængende tale til hans landsmænd. Først hos ham kommer også sproget til sin fulde ret; ikke alene er det rent, fuldtud islandsk, men så blødt og indsmigrende, at han næppe er nået af nogen anden senere. Hans opgave var bl. a. netop dette at vise, hvad sproget var og burde være, og intet smærtede ham dybere end rime-digternes synder derimod; ingen revsede dem blodigere end han, idet han i Fjölnir skrev meget skarpe kritiker af udkomne rimer. Herved vilde han også forbedre folkets smag i rent digterisk henseende og han må siges at have fældet dødsdommen over de gamle rimer. Jonas var også naturforsker og rejste oftere på Island for at udarbejde en beskrivelse deraf, men han nåede aldrig så vidt. Kun nogle mindre afhandlinger haves af ham.\nAf andre digtere kan nævnes lyrikeren Jón Þórðarson Thóroddsen (1819 — 68), sysselmand på Island. Også han skrev lyriske digte af lignende art som Jónas uden dog at nå ham i originalitet; allerede hos ham mærkes der efterligning. Men han var i besiddelse af satirisk begavelse og hans satiriske digte giver ham en smuk plads. Desuden — og dér ligger hans störste fortjæneste — var han den første isl. novellist, idet han forfattede Piltur og stulka (på dansk: »Ungersvend og Pige«, eller »Indride og Sigrid«); denne novelles egenlige indhold er spinkelt nok, en elskovshistorie mellem en bondesön og en bondedatter, der naturligvis tilsidst får hinanden; de deri skildrede hovedkarakterer er ikke synderlig ejendommelige, men de fleste er godt sete og enkelte mesterlig tegnede; sin störste betydning har novellen som et billede af islandsk kultur ved midten af det 19. årh. Forf. skriver med lune og i et behageligt sprog. — Jón Þorleifsson (1825-60), en præst, var også lyriker og novellist, men ikke nogen særlig udpræget poetisk begavelse. — Kristján Jónsson (1842-69) var en bondesön fra de nordøstlige fjældegne, der henledte opmærksomheden på sig ved i aviser at offenliggöre nogle digte, der i form og kraft overgik alt, hvad man kunde vænte af en mand uden nogen som helst uddannelse. Han havde dog på egen hånd lært sig så meget engelsk, at han forstod Byron; der er et vist slægtskab tilstede mellem de to. Kristján er melankolikeren i den isl. digtning; hans liv var kort og i flere henseender lidet lyst eller lykkeligt. Ved gode venners hjælp blev han hjulpet frem til studeringerne, men han fuldførte ikke skolegangen og døde kun 27 år gammel. Han er tilböjelig til at bruge meget stærke udtryk og kraftige sammensætninger. — Grímur Thomsen (1820-96) var en fint dannet mand med dybtgående poetisk-æstetiske interesser; han skrev på dansk afhandlinger om Byron, om kejser Trajan m. m. og var velbevandret i den klassiske, såvelsom i den moderne, engelske, tyske, franske lilteratur. Tiltrods for at han havde et mærkelig ringe herredömme over sproget, når han skulde anvende det i digterisk form, haves der fra hans hånd en ikke ubetydelig samling lyriske digte, hvoriblandt rigtignok ikke få oversættelser af latinske og især græske digte (korsange). Hans egne digte er noget for sig; det er psykologiske digte især, han glimrer ved; han vælger ejendommelige personer, helst i bestemte situationer, og de står der som støbte i malm i al deres karakterfulde originalitet. Han er stærkt påvirket af de gamle sagaer og deres personligheder. — Docent Gísli Brynjólfsson (1827—88), en meget lærd mand, var en lyrisk digter, men uden synderlig originalitet.\nBonden Hjálmar Jónsson (1796-1875; kaldt Bólu-Hjálmar efter en gård) fik aldrig nogen undervisning og han levede hele sin tid trykket af nød og fattigdom. Af naturen var han en kraftkarl med medfødt digterisk original ævne og i besiddelse af veltalenhed og en kraft i sproget, der søger sin lige. Han har stærke følelser og de træder hyppig frem i hans digte, hvad enten han giver sin venner den ros, de bör have, eller sine fjender det skudsmål, de fortjænte. Hans usle kår lægger ham ofte bitre ord på tungen. Han minder noget om gamle Egill. En anden bonde Páll Ólafsson (1827-1906) er Hjalmars modsætning, altid glad og lystig, og altid en varm lovpriser af Bacchi gaver. Han har digtet et utal af digte, tildels af erotisk art (særlig smukke er digtene til hans hustru), og enkelte (løse) vers; de er alle legende lette og formfuldendte.\nAf den ældre generation af digtere, der allerede ved og efter midten af det 19. årh. var anerkendte som fortræffelige, er følgende tre at nævne, som endnu lever. De hører hver for sig til de ypperste isl. digtere og har haft en umådelig betydning for deres folk hele den sidste halvdel af århundredet.\nBenedikt Gröndal (f. 1826) er en af landets mest alsidige mænd, naturhistoriker, æstetiker, kulturhistoriker m. m. og en af de livligste ånder, der har levet på Island. Han har udgivet flere lyriske digtsamlinger; kærlighed og vin er hovedæmner i hans digte, men fremfor alt hans herlige land og fædresprog; historiske personer har han besunget osv. Han har forfattet melodramatiske digte og episke sange (om Örvar-Odd) m. m. Hans sprog er berømt for dets ofte pompøse kraft og aldrig svigtende lethed og graciöse flugt; han kan også være meget kåd og ustyrlig. I prosa skrev han et ejendommeligt digt om Solferinoslaget, som han kaldte Heljarsljóðarorusta; det er det pudsigste prosadigt, Island ejer, en overmåde barok-komisk skildring i de gamle romantiske sagaers stil, som han mesterlig efterligner. Her viser hans uudtömmelige sproglige fremstillingsævne sig i sin fulde glans.\nSteingrímur Thorsteinsson (f. 1831), rektor ved almenskolen i Reykjavik, klassisk filolog, er en fint dannet humanist, lyriker i ordets bedste forstand; naturen spiller en stor rolle i hans digte og næppe har nogen beskrevet den isl. natur finere eller inderligere end han. Ofte ynder han at væve den herlige natur ind i gamle mindeværdige tildragelser og smælte det hele sammen til et formfuldendt, gribende hele; således inspirerede den skönne saga om Gunnlaugs og Helgas elskov ham til det dejlige digt, Gilsbakkaljóð, med herlige naturbilleder. Steingrimur er landets ypperste romantiker. Han er tillige en satiriker, og mange er hans bidende epigrammer. National som han altid har været blev han stærkt greben af den politiske kamp i 60'erne, og fra den tid hidrører nogle udmærkede fædrelandsdigte og æggende sange. Han har fremdeles indlagt sig varig fortjæneste ved oversættelser af fremmede digterværker; således har han oversat Tusind og én nat, og en mængde digte af Goethe, Schiller, Tegner, Byron, og nogle af Shakespears stykker, og nu for nylig et udvalg af H. C. Andersens æventyr, i et smukt og træffende sprog.\nMattías Jókkumsson (f. 1835), præst og en tid redaktör, er en meget åndslivlig mand og med mange interesser. Han har overmåde let ved at digte og skrive, og endnu i sin höje alder strør han ud til alle sider digte og avisartikler, oversættelser og andre skrifter (f. eks. en bog om Danmark i prosa og på vers) uden at man mærker noget til alderdommens tyngende tryk. Mattias er først og fremmest den let bevægelige lyriker, der straks kan digte om hvad der så end forefalder; det spøgefulde ligger dog ikke ret for ham; derimod er han ret i sit element, når han skal besynge tragiske begivenheder, udmærkede mænds tragiske skæbne, sine og andres sorger; så er han uforlignelig ved sin rørende inderlighed og stemningsfuldhed; da forstår han altid at gribe det rette. Hans arvekvad er med rette berömte. Også udmærket er han ofte i sine advarende og opmuntrende digte, hvis friskhed man altid beundrer. Men han henfalder undertiden til at bruge for mange og temlig stærke ord; det kommer tildels deraf, at han har et ubegrænset herredömme over sprog og verseform; i så henseende minder han om Sigvatr. Mattias har oversat en mængde fremmede digte og åndelige sange. Særlig fortjæneste har han indlagt sig ved sin oversættelse af Tegnérs Fridtjofssaga, af forskellige af Shakespears dramer (Hamlet, Othello, Macbeth, Romeo og Julie), Byrons Manfred osv. osv. Han har endelig skrevet skuespil, hvoraf nogle er bleven opførte på Island, som Utilegumennirnir (de fredløse; også i omarbejdet form kaldt Skuggasveinn), Jón Arason, men hans dramatiske ævne står betydeligt under hans lyriske. En 5-binds udgave af hans digte er lige bleven afsluttet.\nJón Ólafsson (f. 1850), redaktör, bekendt som politiker og polemiker; han er også en betydelig lyrisk digter, hvis frihedssange især er bekendte; han har et udmærket herredömme over sprog og form.\nSom salmedigtere har lektor Helgi Hálfdanarson (1826-94) og især provsten Valdimar Briem (f. 1848) erhværvet sig et anset navn.\nRimedigtningen blomstrede endnu i den første halvdel af århundredet. Dets dygtigste repræsentant var Sigurður Breiðfjörð (1798-1846), en mand af det brede folk, en bødker af profession, en livsglad og godt begavet mand, også en på sin vis fortræffelig lyriker og improvisator; af ham haves en mængde rimer; men han blev stærkt kritiseret af Jónas Hallgrímsson, og denne kritik virkede således, at de rimer, han senere forfattede, blev langt bedre end de ældre; men i virkeligheden kan han siges at være den sidste rimedigter. Han var altid fattig og levede under meget trykkende kår, men hans livsmod og livsglæde svigtede aldrig.\nDramatisk digtning er der ikke meget af endnu. Foruden dem, der allerede er nævnte, er der egenlig kun et navn af betydning at anføre, nemlig Indriði Einarsson (f. 1851); fra hans hånd haves endel skuespil: Nytårsnat, Sværd og krumstav (et historisk skuespil; overs. på dansk). Skibet synker osv. — Der findes et lille teater i Reykjavik og en flink lille skuespillertrup. Men der vil gå lange tider endnu, inden en dramatisk digtning ret kan udfolde sig. Sikkert mangler der ikke ævner i den retning, heller ikke hos folket interesse for den slags digtning.\nNovellistik har navnlig i den sidste tid haft adskillige og tildels ret gode dyrkere. Netop da den (bortset fra de förnævnte ældste forsøg i den retning) tilhører den sidste tid, findes her en stærk fremmed, især dansk og tysk, påvirkning. — I 70'- og 80'erne opholdt sig i København endel unge studenter med digterbegavelse hver på sin måde. De kom mere eller mindre under påvirkning af G. Brandes og den digtning, som da udfoldedes i Norden (Danmark, Norge). Der var H. Hafstein (f. 1861), nuværende minister for Island, en lyrisk begavelse af höj rang; digtede udmærkede sange til glædens, elskovens, vinens pris, der i meget minder om Drachmann. Der var Þorsteinn Erlingsson (f. 1858), en radikal lyrisk digter, fuld af verdensforagt, bitter satire og respektløshed overfor dogmer, men så inderlig menneskelig i sin samfølelse for den svage og lidende, hvis digte vidner om en omhyggelighed i udarbejdelsen og aldrig svigtende formævne og legende herredömme over sproget. Der var Einar Benediktsson, en kraftig, men ofte dunkel lyriker. Der var Gestur Pálsson (1852-91), der udmærkede sig ved sine noveller, der, foruden at give et ret godt billede af islandske karakterer og forhold, viser forfatterens sans for det psykologiske, men han er bitter og ironisk. Desværre mærkes temlig stærkt fremmede forbilleder (Spielhagen, Turgenjew o. fl.). Og der var endelig Einar Hjörleifsson (f. 1859), ubetinget den dygtigste, der i udmærket sprog har skildret så mange islandske karakterer og forhold; han er ret dygtig psykolog, men ofte meget pessimistisk og bitter ironiker. De to sidstnævnte er også bægge optrådte som lyrikere. Endnu en novellist bör nævnes, præsten Jonas Jónasson (f. 1856), der har skrevet nogle mindre noveller, hvor isl. samfundsforhold er hovedæmnet.\nEndelig fortjæner to ikke-studerede forfattere at nævnes. Bonden Guðmundur Friðjónsson er både lyriker og novellist, men især det første. Han fører ofte et meget voldsomt sprog og er meget ensidig, men en ægte digternatur er han og hans digte svulmer ofte af ubændig kraft, hans sprog ligesådan. Hans beskrivelser af den islandske natur er fremragende. Den anden er bonden Jón Stefánsson (psevdonym: Þorgils gjallandi), ubetinget en af de bedste novellister, landet har frembragt. Han har åbenbart læst endel fremmed litteratur, men nogen synderlig påvirkning spores der dog ikke. Karaktererne er rent islandske og hans naturbeskrivelser er uovertræffelige. Han ser godt og han forstår at gengive det sete. Hans sprog er udmærket.\nProsalitteraturen. Hvad historien angår, er det för blevet nævnt at Espólín skrev sine årbøger; der er flere, der har fortsat det gamle annalistisk-personalhistoriske forfatterskab. Blandt dem indtager bonden Gísli Konráðsson (1787-1877) og Daði Níelsson, kaldt »den frode« (1809-56), en meget fremragende plads. Utallige er Gisles velskrevne biografier af samtidige og ældre isl. mænd og kvinder samt historiske beretninger; desværre er kun lidet heraf trykt og kritik må der anvendes, men det er en utrolig fylde af positive kundskaber, som alt dette byder. Genealoger har der været i mængde både mænd og kvinder, og der findes store samlinger i biblioteker og private mænds eje. Af Bogi Benediktsson (1771-1849) er et meget omfangsrigt genealogisk værk vedrörende de isl. sysselmænd under udgivelse (Sýslumannaævir). Præsten Þorkell Bjarnason forfattede en kort Islands historie og et skrift om reformationen på Island (1878). En velskreven populær verdenshistorie blev forfattet af Páll Melsteð (f. 1812), der også skrev en samlet fremstilling af Nordens historie. Disse bøger har haft stor betydning som behagelig folkelæsning. Jón Jónsson har bl. a. skrevet en populær fremstilling af Islændernes frihedstid: Gullöld Íslendinga, B. M. Olsen (f. 1850), der også har skrevet endel litteraturhistoriske afhandlinger (f. eks. om Sturlunga), forfattede en afhandling om kristendommens indførelse i Island (1900).\nJón Sigurðsson var sikkert den ypperste kender af Islands historie og der foreligger fra hans hånd flere udmærkede afhandlinger vedrørende den; men han nåde desværre ikke at give en samlet fremstilling deraf. Biskop P. Pjetursson fortsatte kirkehistorien fra 1740 til 1840 (på latin).\nPå det antikvariske og filologiske område er der flere, der har udmærket sig. Finnur Magnússon (1781-1847), professor ved universitetet, hører kun delvis hertil; han er især kendt som mytolog og runolog (Eddalæren I-IV, 1824-26; Lexicon mythologicum 1828 osv.). Som leksikograf og versfortolker udmærkede Sveinbjörn Egilsson (1791-1852) sig ved sit fortræffelige Lexicon poeticum (1860) og forskellige enkeltafhandlinger; han er egenlig den første, der virkelig har haft den fulde forståelse af den gamle skjaldedigtnings væsen. Efter ham kom Konráð Gislason, professor, der skrev mange forskellige afhandlinger om sproglige spörgsmål, deriblandt (på isl.) Um frumparta íslenzkrar tungu (1846) samt en aldrig fuldført isl. grammatik (på dansk); han fuldførte en dansk-islandsk ordbog (1851); endelig fortolkede han en mængde skjaldedigte med en aldrig svigtende skarpsindighed, smag og lærdom. Guðbrandur Vigfússon (1827-89) var en umådelig lærd mand på det historisk-antikvariske område; han udgav mange sagaer og skrev om Tidsregningen i de isl. slægtsagaer (1856) m. m.; men især er han kendt som den energiske udarbejder af det islandsk-engelske leksikon: Icelandic-english Dictionary (1874), som Englænderen R. Cleasby havde påbegyndt. Eirikur Jónsson (1822-99) forfattede en isl.-dansk ordbog (1863). Endelig kan anføres, at overlærer G. Zoëga (f. 1857) har udgivet en engelsk-isl. og isl.-engelsk ordbog. Rektor Jón Þorkelsson (1822-1904) var en overordenlig flittig mand, der skrev om forskellige grammatiske spörgsmål og forfattede forskellige supplementer til isl. ordbøger.\nPå det folkloristiske område gjorde Magnús Grímsson (1825-60) og især Jón Arnason (1819-88) et fortrinligt arbejde; den sidste samlede og udgav den store samling af: Islenzkar þjóðsögur og œvintyri (Isl. folkesagn og æventyr); senere udgav han Isl. gåder, og hans værk fortsattes af Ólafur Daviðsson (1862-1903), der udgav en meget righoldig samling af isl. lege, vikivake-digte, remser og folkekvad (Ísl. gátur, þulur og skemtanir I-IV). Arkivar Jón Þorkelsson (f. 1859) har udfoldet en stor virksomhed som litteraturhistoriker og personalhistoriker (Digtningen på Island i det 15. og 16. årh., 1888 og flere monografier); han udgiver Diplomatarium Islandicum fra 2. bind af.\nDen isl. lovgivning, især den gamle fra fristatens tid, er bleven grundig gransket og behandlet af höjesteretsassessor V. Finsen (1823-92); fra hans hånd foreligger, foruden en udtömmende, fortrinlig udgave af Grågåsen efter de forskellige håndskrifter og med ordregister, afhandlinger som »Om de isl. love i fristatstiden« (1873; i Aarbb. f. nord. oldkh.), Fristatens Institutioner (1888; i Vidensk. selsk. skr.; en banebrydende afhandling), samt en desværre ikke udgiven isl. retshistorie. Amtmand Páll Briem (1857-1905) har skrevet nogle gode retslige afhandlinger og udgivet et tidsskrift Lögfræðingur.\nAndre videnskaber. Uagtet Islændernes hele stilling og liv har henvist dem til i en særlig grad at dyrke historie og dermed sammenhængende forskningsæmner, har den nyere tid vist, at såsnart der overhovedet kunde være tale om at studere andre grene af videnskaben, har der ikke manglet anlæg og interesser i så henseende; især gælder dette naturhistorien; naturligvis er egenlig kun begyndelsen gjort, men det kan sikkert siges at være en god begyndelse. Lægen Sveinn Pálsson (1762-1840) var en udmærket forsker, men desværre er kun lidet af ham trykt. Jónas Hallgrimsson er för nævnt. Oddur Hjaltalín (1782-1840) udgav en isl. botanik, Benedikt Gröndal har især beskæftiget sig med de lavere dyr og fuglene, hvoraf han har gjort prægtige tegninger. Stefán Stefánsson, adjunkt (født 1863) har udgivet »Islands flóra« (1901), Helgi Jónsson, botaniker, beskæftiger sig med de lavere planter (alger og desl.), Bjarni Sæmundsson, adjunkt, med de isl. fiskearter, deres biologiske forhold m. m. M. h. t. Islands geologi og geografi har især prof. Þorvaldur Thóroddsen (f. 1855) været ivrig beskæftiget; han har undersøgt landet på kryds og på tværs og skrevet et utal af afhandlinger både på islandsk og andre sprog; han er især geolog. Han har også skrevet en Islands geografi (overs. af Helland), samt et stort historisk-geografisk værk om Island: Landfræðissaga Islands I-IV (endel overs, på tysk). Helgi Pjetursson (f. 1872) har allerede udfoldet en ikke ringe geologisk virksomhed og skrevet flere afhandlinger, hvori han tildels har gjort flere temlig radikale opfattelser gældende.\nHertil skal föjes, at den udmærkede matematiker Björn Gunnlaugsson (1788-1876), overlærer, der også skrev forskellige matematiske skrifter (Tölvísi 1865, ikke fuldført), berejste Island på kryds og på tværs for at måle og kortlægge det; fra ham stammer for störste delen det fortrinlige kort over Island, Uppdráttur Islands.\nPå det lægevidenskabelige område er der ikke skrevet meget af originale skrifter; endel er blevet oversat eller bearbejdet. Landfysikus Jónas Jónassen (f. 1840) skrev bl. a. en bog om den isl. sygdom Ekinokokken (1882). För ham havde landfysikus Jón Hjaltalin (1807-82) skrevet en del afhandlinger af medicinsk og hygiejnisk art.\nAngående landboforhold og fiskeri er der blevet skrevet et utal af afhandlinger og udgivet flere tidsskrifter. Det skal ikke her opregnes. En afhandling af en mere omfattende art fortjæner at nævnes, det er bonden Einar Ásmundssons (1828-93) udmærkede, prisbelönnede skrift: Um framfarir Islands (om Islands opkomst; 1871).\nHvad endelig teologien angår, er der bortset fra den allersidste tid så godt som intet af videnskabelig interesse at nævne; prædikener og andre opbyggelsesskrifter er der bleven forfattede i mængde; i så henseende fortjæner biskop P. Pjetursson især at nævnes. Videnskabelig forfatter er den bekendte rationalistiske teolog Magnús Eiríksson (1806-81), men han skrev så godt som alt på dansk.\nHentet fra «http://heimskringla.no/index.php?title=Det_19._århundrede_(FJ_1907)&oldid=57435»\nDenne siden ble sist redigert 28. mai 2020 kl. 06:30.


ferm Living - Little Architect bord | Connox\nferm Living - Little Architect bord\nBørnebordet fra ferm Living er en del af Little Architect samlingen og imponerer med sine subtile farver og klare linjer, der giver børn plads til deres kreativitet. Bordet i forskellige farver er velegnet som skrivebord eller som legebord til op til 6 børn.\nDimensioner Højde: 60 cm, Dybde: 45 cm, Længde: 70 cm\nferm Living - Little Architect børnestol fra 999,00 DKK * 4.2 von 5 TOP Hay - Colour fra 49,00 DKK * 4.7 von 5 ferm Living - Little Architect Bænk fra 1.299,00 DKK * 3 von 5 TOP String – reolsystem 30 cm fra 867,00 DKK * 4.78 von 5\nLittle Architect børneskrivebord af ferm Bor i beige\nLittle Architect børneskrivebord fra ferm Living in beige. Skrivebordet er lavet af lakeret aske-krydsfiner.\nBørnebordet fra ferm Living er en del af Little Architect samlingen og overbeviser med sine subtile farver og klare linjer, der giver børn plads til deres kreativitet.


AMU-pris for hold- og fjernundervisning: kr. 616,00 Pris uden for AMU-målgruppe: kr. 2.411,80\nFærdigheder i den administrative opfølgning på projektets tids- og ressourceplaner\nVærktøjer til vedligeholdelse af projektets administrative dokumenter\nMålgruppe: Uddannelsen er udviklet til medarbejdere der arbejder eller skal arbejde med projekter i virksomheden på det administrative niveau. Deltageren kan bistå projektledelsen i arbejdet med at gennemføre projekter, ved at følge op på og ajourføre projektets administrative elementer fordelt på faser som beskrevet i projektets handlingsplan. Desuden kan deltageren følge op på aktiviteter jf. projektets tids- og ressourceplaner gennem viden om hvordan et projekt er opbygget, projektets faser, milepæle og mål. Endvidere kan deltageren tage ansvar for vedligeholdelse af projektets administrative dokumenter.\nEndeligt kan deltageren foretage indkaldelser til projektgruppemøder, skrive referater og rundsende disse til de relevante deltagere i projektets arbejds- og styregruppe.


Valparaiso Hotel tilbyder billig indkvartering i Gran Canaria.\nEjendommen er inden for 3,4 km fra Aguila Beach. Det er cirka 5 km væk fra centrum af Gran Canaria.\nThe Red Cow og Resturante China Town serverer et udvalg af måltider inden for 150 meter fra mødestedet.\nValparaiso Hotel ligger inden for 35 minutters kørsel til Gran Canaria lufthavn.\nFritidsfaciliteterne på Valparaiso Hotel omfatter en solterrasse og en udendørs pool.


Køb 2009 Tokaji Furmint, Szent Tamas Dulo her.\nSom søn af en vinbonde, hvis familie har haft en vingård i Tokaji siden det 16. århundrede, fik Istvan Szepsy en lidt usædvanlig start på sin karriere som winemaker. Egentlig stod Istwan til at arve familiens vingård, da han startede sine ønologiske studier i 1970. Desværre døde faderen samme år, og da vingården var blevet stadigt mindre under det kommunistiske herredømme, valgte familien helt at opgive den.\nI stedet for fik Istvan Szepsy efter endt uddannelse arbejde som teknisk direktør på et stort kooperativ, hvor der var tilknyttet ikke mindre 1.500 vinbønder – et job der virkelig må have lært den ellers så kvalitetssøgende Istvan kompromis’ets kunst. Måske netop derfor begyndte Istvan Szepsy at opkøbe små parceller af de bedst beliggende vinmarker (de såkaldte Cru’s), og da han i 1991 havde samlet og genplantet 4,2 ha af Tokaji’s bedste vinmarker, gjorde han sig fri af kooperativet og begyndte at vinificere sin egen vin.\nEgentlig ville Istvan helst fremstille områdets ædelsøde vine, men da markedet for disse vine er yderst begrænset, begyndte han også en fremstille en serie tørre vine - først med megen tøven, men i dag, hvor han har gjort dem ekstremt terroirbaserede, kan han egentlig ikke forestille sig at være disse vine foruden.\nDruerne til denne Szent Tamas Dulo kommer fra Szent Tamas (Saint Thomas) vinmarken, der har en nærmest kultagtig status i Tokaji, og som suverænt er den dyreste vinmark. Måske netop derfor er den i dag anerkendt som Grand Cru. Selv om marken måske er mest kendt for niveauet af sine ædelsøde vine, så laves der også en række fremragende tørre hvidvine.\nVinen udgæres på traditionelle 200–300 liters ungarske egetræsfade, hvoraf ca. 25% er nye. Efterfølgende ligger vinen med bærmekontakt i 8-14 måneder, inden den filtreres.\n2012 Mad Furmint


Hvad der er vigtigt at vide om partnerblods kompatibilitet under planlægningen - Puls 2021\nRh-faktor og blodgruppekompatibilitet til befrugtning\nUforligelighed mellem seksuelle partnere i blodet skaber ikke problemer med undfangelsen. Situationen med graviditetens begyndelse skyldes immunologisk uforenelighed og afhænger af de kvindelige og mandlige legems egenskaber i hvert tilfælde. Forskning i Rh-faktoren udelukker muligheden for at udvikle en konflikt mellem mor og foster, men påvirker ikke befrugtningsprocessen\nMed udviklingen af genetik er foreneligheden med de kommende forældres blod på undfangelsestidspunktet blevet et presserende emne inden for medicin. Familieplanlægning er baseret på kærlighed og gensidig forståelse, men fødslen af et barn er den vigtigste begivenhed i hvert par liv, og for en vellykket graviditet anbefaler gynækologer at gennemgå undersøgelser for at udelukke uforenelighed hos kvinder og mænd.\nEssensen af undersøgelsen er at bestemme blodtypen for den kommende mor og hendes mand og identificere deres Rh-faktorer. En identisk kombination af blod fra begge køn anerkendes som en ideel kombination, især med hensyn til Rh-kompatibilitet. Fordi på grund af faktorers uforenelighed kan der udvikle sig en blodkonflikt mellem mor og barn, hvilket forværrer graviditetsforløbet og negativt påvirker udviklingen af fosteret.\nUforligelighed mellem seksuelle partnere i blodet skaber ikke problemer med undfangelsen. Situationen med graviditetens begyndelse skyldes immunologisk uforenelighed og afhænger af de kvindelige og mandlige legems egenskaber i hvert tilfælde.\nForskning i Rh-faktoren udelukker muligheden for en konflikt mellem mor og foster, men påvirker ikke undfangelsesprocessen. Rhesus-faktorkompatibilitetstabellen viser tydeligt risikoen for at udvikle en konfliktgraviditet:\nVed undfangelsen bestemmes Rh-faktorkompatibilitet tidligt. Den fremtidige mor og hendes mand gennemgår undersøgelser ved fødselsklinikken, når de registreres. Konflikt graviditet kan gøre livet vanskeligt for forventningsfulde forældre.\nImidlertid betragtes denne betingelse ikke som en fuldstændig uforenelighed af parret til befrugtning; det kan ses fra kompatibilitetstabellen, at konflikten ikke altid udvikler sig. Selv under de mest ugunstige omstændigheder, når den vordende mor har en negativ Rh-faktor og hendes mand er positiv, har babyen en 50% chance for at arve det negative blod fra moderen, hvilket fjerner muligheden for konflikt.\nI en situation, hvor en mor har en positiv anden, tredje eller anden blodtype, der bærer en baby med negativt blod, vil der ikke forekomme en konflikt med røde blodlegemer, da positivt blod altid er stærkere. Befæstelseskompatibilitet bestemmes ikke af grupper, i planlægningsperioden er det kun forskellen i forældrenes Rh-faktorer, der betyder noget, og endda er det ikke en indikator for fuldstændig uforenelighed.\nFra tabellen udarbejdet på grundlag af studiet af interaktion mellem røde blodlegemer kan vi drage konklusioner om forældres kompatibilitet i blodgruppen:\nFra indikatorerne i tabellen kan vi konkludere, at foreneligheden af blod mellem mand og kone ikke altid forekommer, sandsynligheden for inkompatibilitet er ikke ualmindelig. I en lykkelig familie født i kærlighed udelukkes imidlertid en skift af partner på grund af en sådan uforenelighed, derfor er det nødvendigt at se efter måder at afbøde konsekvenserne af konflikten og være mere forsigtige med i løbet af en konflikt graviditet.\nNår en fjerde mand er sjælden, vil der opstå en konflikt i tre tilfælde ud af fire mulige kombinationer - der vil ikke være en konflikt, når to af de fjerde grupper kombineres. I en situation, hvor en kvinde har 4, er en konflikt mulig, hvis hun er negativ.\nDer er stor sandsynlighed for en konflikt med det første negative blod hos en kommende mor, derfor anbefaler gynækologer, at mødre med dette blodprodukt gennemgår alle de anbefalede undersøgelser til tiden og tager en antistofprøve fra den 8. uge af graviditeten.\nEn blodkonflikt opstår, når en inkompatibel erytrocyt af en mor og et barn kolliderer, hvilket resulterer i, at sidstnævnte bliver angrebet af moders immunitet og gradvist kollapser. Et lignende fænomen indebærer hæmolyse af babyens røde blodlegemer med yderligere ledsagende komplikationer i form af hæmolytisk gulsot, dræbt af fosteret og iltesult.\nI tilfælde af mistanke om kompliceret graviditet ordinerer gynækologen yderligere undersøgelser af barnet ved hjælp af ultralyd, CT og endda fostervandsvand. Læger gør deres yderste for at forhindre udvikling af alvorlige sygdomme hos babyen eller et eventuelt tab af et barn.\nSom en forebyggelse af komplikationer ordineres en injektion af immunglobulin i en periode på 28 uger. Immunoglobulin bremser udviklingen af antistoffer i den kvindelige krop og "angriber" morkagen med en voksende baby. I sjældne tilfælde transfunderes en lille mængde biomateriale gennem navlestrengen til et barn for at normalisere sit røde blodlegenniveau og reducere den negative virkning af hæmolyse af røde blodlegemer.\nFor en vellykket befrugtning og udvikling af babyen er der behov for en atmosfære af kærlighed og forståelse i familien, og bestemmelse af foreneligheden mellem grupper og Rh-faktorer hos forældre er en af undersøgelserne, der sigter mod at eliminere mulige graviditetskomplikationer..\nReliefserie af medikamenter er beregnet til en omfattende terapeutisk effekt på tarmslimhinden, idet de er meget effektive i kampen mod hæmorroider.Lægemidlet helbreder tarm revner godt og eliminerer symptomerne på andre sygdomme, der ikke er relateret til hæmorroider, lindrer glimrende smerter, har hæmostatiske egenskaber og hjælper med at fremskynde regenereringsprocesser..\nHvide blodlegemer eller hvide blodlegemer spiller en vigtig rolle i beskyttelsen af kroppen mod mikrober, vira, fra patogene protozoer, eventuelle fremmedstoffer, det vil sige, de giver immunitet.\nGrøn te hæver eller sænker trykket - et spørgsmål, der er relevant for mange mennesker, da denne drik er meget populær, samtidig lider mange elskere, inklusive mellem- og unge mennesker, af højt eller lavt blodtryk.


Cookies politik | Vorup Dyrehospital\nHjem » Dyrehospitalet » Generelt » Cookies politik\nInformation om brug af cookies på vorupdyrehospital.dk\nVed at benytte denne hjemmeside, vorupdyrehospital.dk, accepterer du, at vi bruger cookies.\nVorup Dyrehospital-Randers, CVR 34808937\nMail: info@vorupdyrehospital.dk, Tlf. +45 86417800\nCookies er nødvendige for at få hjemmesiden til at fungere. Cookies hjælper os desuden med at få overblik over dit besøg på hjemmesiden, så vi løbende kan optimere og målrette hjemmesiden til dine behov og interesser. Cookies husker f.eks., om du tidligere har besøgt hjemmesiden.\nDisse cookies er påkrævet, for at hjemmesiden kan levere en tjeneste, som slutbrugeren udtrykkelig har anmodet om.\n● Hjemmesidens indhold er lagret og administreres gennem Drupal platform. Den sætter cookies, som bruges til at genkende dig, når du bevæger dig rundt på siden og huske om du fx er logget ind.\n● Vi bruger et cookiescript til at finde ud af, hvorvidt du er blevet informeret om hjemmesidens brug af cookies. Vi lagrer ingen data i.f.m denne cookies.\n● Videoer indlejret på siden er via YouTube. YouTube bruger bl.a. cookies til at registrere, hvilke videoer der vises, og hvor meget af filmen du har set. YouTube cookies er såkaldte Flash cookies.\n● Disse cookies anvendes til driften af hjemmesiden. Det kan f.eks. være optælling af antallet af besøgende eller andre informationer, der skal bruges til analyse. De bruges også i forbindelse med spørgeskemaer. Disse cookies kan i begrænset omfang indsamle data, der kan henføres til den enkelte bruger.\n● Vi bruger Google Analytics for at analysere, hvordan brugerne anvender hjemmesiden. De oplysninger, som cookien indsamler om din brug (trafikdata, herunder din IP-adresse), sendes til og gemmes på Googles servere i USA. Du kan fravælge cookies fra Google Analytics her: http://tools.google.com/dlpage/gaoptout\n● Marketing - anonym tracking på tværs af hjemmesider: Disse cookies anvendes til at følge brugere på tværs af deres besøg på flere hjemmesider. Disse cookies kan bruges til at opbygge profiler, der viser, hvilke søgninger hver bruger har foretaget eller hvilke sider, de har besøgt. Disse cookies kan lagre data, der identificerer den enkelte bruger, eller som indeholder specifik information om brugeren. Anonyme data kan blive delt med 3. part.\n● Med Ad This kan du kan dele sidens indhold på sociale netværk. Når du deler, vil Ad This sætte cookies, som samler information om, hvilke sider du deler, og på hvilke sociale netværk du deler det på.\n● Cookies fra Facebook bruges til at vise en "synes godt om" knap og information om, hvilke af dine Facebook venner synes godt om. Facebook giver endvidere adgang til et statistik værktøj (Facebook Insights), der viser information omkring brugen af Facebook.\n● Disse cookies bruges til at følge søge- og læsevaner. Den indsamlede information bruges til at vise individualiseret marketing indhold, såsom bannerannoncer. Anvendelsen af disse cookies kan indebære lagring og anvendelse af personlig identificerbare informationer til visning af individuelt tilpasset indhold og/eller deling af disse data med en 3. part med det samme formål. Enhver information, der lagres med brug af disse cookies, kan blive videresolgt til 3. part.\n● Vi samarbejder med virksomheden Adhost (www.adhost.dk ) om brugen af systemerne Google, Facebook, Adform, og Leadhub til styring af internetannoncer i forsøg på at vise dig annoncer, der har relevans for dig.\n● Du kan altid afvise cookies på din computer ved at ændre indstillingerne i din browser.\n● Cookies som du tidligere har accepteret, kan efterfølgende slettes nemt. Benytter du en PC med en nyere browser, kan du slette dine cookies ved at bruge genvejstasterne: CTRL + SHIFT + Delete.\n● Virker genvejstasterne ikke, og/eller benytter du en MAC, skal du starte med at finde ud af, hvilken browser du bruger og herefter klikke på det relevante link:\nHar du kommentarer eller spørgsmål i forbindelse med vores information og/eller behandling af personlige oplysninger, er du velkommen til at kontakte os på e-mail info@vorupdyrehospital.dk.


Gode spørgsmål til din date - Datingpilot.dk\nDet er helt vanvittigt vigtigt, at have gode spørgsmål du kan stille din date. Når du spørger ind til din date viser du interesse og holder samtalen kørende.\nI dette indlæg skal vi forsøge at komme med en masse inspiration til gode spørgsmål til en date. Nedenstående er en laaaang inspirationsliste til dig:\nHar du en fun fact om dig selv?\nHvad vil du gerne være virkelig god til?\nVil du hellere…?\nFortæl lige din bedste joke.\nHvad er det pinligste der er sket for dig?\nHvad er dit yndlingssted? *(du kan også spørge ind til et sted hun/han omtaler og sige: “Er det dit yndlingssted?”. For på den måde at få svaret på, hvad så er. På en mere naturlig måde.\nAlle ovenstående spørgsmål skal selvfølgelig give anledning til en lidt længere samtale.\nDu må for alt i verdenen ikke bare memorere dem og kræve korte og enkelte svar. Undgå også at bruge dem i nødsituationer for at undgå akavet stilhed på første date. Sørg for at spørge ind til det i snakker om.\nSpørgsmål til din date:\n”Hvad er dine hobbyer?” Det er vigtigt at kende til sin flirts interesser, for de kan fortælle rigtigt meget om, hvilken slag person din flirt er. Om de gør sig store tanker om noget, om de kan lide det simple eller om de måske er helt anderledes end du oprindeligt forventede.\nNår du spørger ind til hobbyer og interesser, får man som regel stillet brugbare og gode spørgsmål til en flirt. Dette er en god måde at lære hinanden bedre at kende på. Lad os sige rent hypotetisk, at det er gaming. Hvis du selv spiller, kan I så diskutere de bedste og værste spil, og måske endda spille noget sammen. På den måde har I noget til fælles, som vil hjælpe jer med at knytte bånd. Fælles interesser er ofte også lettere at snakke om, da man har noget forhåndsviden om emnet, og man føler sig på hjemmebane.\nHvis du ikke ved noget om gaming, kan du stille utallige spørgsmål om alt det, som du ikke ved. Dette er en god måde at vise, at du er oprigtig interesseret. Måske finder du selv en ny hobby, og om ikke andet kan det hjælpe dig med at bedømme, hvorvidt du har lyst til at fortsætte flirten. Det kan jo være, at jeres interesser er så forskellige, at det bare ikke fungerer.\nDog kan det være godt at have forskellige interesser, for man behøver ikke at dele eller være enig om alt. I sidste ende går det ud på at vide, om man vil være okay med alt den bagage, som den anden medbringer.\nNote fra Julie: Kan du ikke finde rundt i alle de mange dating sider? Så tjek vores sammenligning af danske dating sider.\n”Hvad er din mening om/holdning til…” Endnu en ting som er god at have kendskab til, før man eventuelt gør forholdet mere seriøst. Hvis man nu VED at han eller hun føler meget stærkt omkring noget, kan man til dels undgå dette emne og en eventuel diskussion eller skænderi.\nSpørg ind til din flirts holdninger og meninger. Politiske emner eller andet som man har kraftige meninger om, er som regel rigtigt gode at diskutere, FØR man bliver et par. Det er ikke alle, som vil kunne leve med, hvis deres kæreste for eksempel stemte på det totalt modsatte af dem selv. Og hvis en dum diskussion bliver til et stort skænderi, kan det næsten kun blive være, når et vigtigt emne kommer op.\nHer er et hypotetisk eksempel:\nI skal ud at spise en aften. Du kan godt lide kinesisk, men din flirt hader det. I bruger lang tid på at diskutere, hvor I skal hen, og når maden så er spist diskuterer I, hvem som skal betale.\nEn bagatel som dette kan skabe det første splid mellem jer, og det kunne være undgået, hvis man havde kendt til den andens holdning før hændelsen. Derfor er det godt at diskutere og spørge ind til vigtige ting som; hvem betaler for hvad, politik, grænser for utroskab etc. Såvel som de små ting da, det er godt at kende den andens grænser og begrænsninger, før man indlader sig på mere.


debatt.dk-barometeret Arkiv - Debatt.dk\nDebatt.dk-barometeret: Skal den kriminelle lavalder sænkes eller hæves?\nDebatt.dk 29. juni 2018 29. juni 2018 Leave a comment\nEfter en lille pause er Debatt.dk-barometeret tilbage! Lige nu er der store forhandlinger i gang om unge og kriminalitet. Blandet andet er Regeringen, S og DF enige om om at oprette et ungdomskriminalitetsnævn, der skal afgøre sager, der involverer børn...\nDebatt.dk-barometeret: Bør vi indføre dødsstraf i Danmark?\nDebatt.dk 13. juni 2018 Leave a comment\nDødsstraf er kontroversielt. I andre lande rundt omkring i verden er der dog alligevel så meget konsensus omkring straffen, at den er en reel mulighed indenfor strafferammen. I en tid med stadigt mere terror og andre forfærdeligheder er nogle begyndt...\nDebatt.dk-barometeret: Er du for eller imod ulve i Danmark?\nDebatt.dk 14. maj 2018 22. maj 2018 Leave a comment\nUlven fylder meget, og den vækker store følelser hos folk. Den er faktisk, alt andet lige, et af de største debatemner i Danmark lige p.t. Og derfor skal den selvfølgelig have en behandling i ugens Debatt.dk-barometer. Tag stilling til ulve...\nDebatt.dk 12. maj 2018 Leave a comment\nAnden omgang af Debatt.dk-barometeret er nu overstået. Debatt.dk's brugere har taget stilling til spørgsmålet om, hvorvidt hash skal legaliseres. Resultaterne kan ses på grafikken herunder: 112 brugere har deltaget i Debatt.dk-barometeret i denne uge. Ud af dem mener et stort...\nDebatt.dk-barometeret: Størrelsen på den offentlige sektor\nDebatt.dk 5. maj 2018 12. maj 2018 Leave a comment\nFørste omgang af Debatt.dk-barometeret er nu overstået. Her har Debatt.dk’s brugere taget stilling til størrelsen på den offentlige sektor. Resultaterne kan ses på grafikken herunder: Det er altså tydeligt, at langt størstedelen af brugerne ønsker en formindsket offentlig sektor, mens...\nDebatt.dk-barometeret: Hvad synes du om størrelsen på den offentlige sektor?\nDebatt.dk 29. april 2018 2. maj 2018 Leave a comment\nI dag starter noget nyt. Hver søndag vil der udkomme en ny omgang af Debatt.dk-barometeret, der tager pulsen på Debatt.dk's brugere og deres holdning til forskellige debatemner, der er oppe i tiden. I første omgang vil Debatt.dk-barometeret handle om størrelsen...


Supercell er solgt for flere milliarder - Gamerguru\nSpiludvikler firmaet Supercell har netop solgt 84 procent af virksomheden til det kinesiske Tencent.\nFor få år siden havde det finske spiludvikler firma Supercell kun 6 udviklere ansat, i dag har firmaet solgt 84 procent af virksomheden for 56 milliarder og derved øget firmaets værdi til 65 milliarder kroner.\nDet er ikke første gang at andre virksomheder har opkøbt dele af Supercell, for få år siden købte det japanske SoftBank 74 procent og det er blandet andet deres andel som nu er solgt videre til det kinesiske Tencent. Det forventes at Tencent nu vil gøre en stor indsats på at blive en seriøs spiller på markedet omkring smartphone spil. De har tidligere opkøbt dele af Riot Games, som mange ved står bag det populære MOBA League of Legends.


Tricolor, Fernando de Noronha - Restaurantanmeldelser - TripAdvisor\nRestauranter i nærheden af Tricolor\nAktiviteter i nærheden af Tricolor\nNr. 5 af 94 Restauranter i Fernando de Noronha\nBlandt de bedste valg på øen\nPå de vigtigste veje, 200 m væk fra den bus stop op af Tamar projekt (på den måde at den port) . Dyr som alle andre steder, men maden er fremragende. Vi spiste flere gange, og hver gang vi havde et rigtig godt måltid. De...fisk og rejer ret er 150 R$ for 2 . Da alt er importeret på øen (herunder rejer - derfor frosne) , jeg anbefale at spise fisk (altid frisk, når det er til rådighed. De taler engelsk, og har en engelsk menu. De lokale kommer her for at spise, og derfor er det en henvisning. Til sidst, de gør meget godt og stort caipirinhaer.Mere\nFremragende mad, acceptabel pris\nVi havde den moqueca, en traditionel ret fra bahia. Det var lækkert. Prisen er 90 reais for 2. Personalet var meget venlig, servicen er hurtig, intet at klage over.\nEnkel, men fyldig smag.\nStedet er ganske enkel, men tilbyder meget dejlig mad.\nFå hurtige svar fra personale og tidligere besøgende på Tricolor.\nTakeaway, Udendørsservering, Siddepladser, Tjenerstab, Parkering til rådighed, Gratis parkeringsplads, Handikapvenlig, Serverer alkohol, Fuld bar, Accepterer American Express, Accepterer MasterCard, Accepterer Visa, Reservationer, Tager imod kreditkort\nAdresse: Rodovia Br 363 136 | Vila Do Boldro, Fernando de Noronha, State of Pernambuco 53990-000, Brasilien


Fatninger | Køb Fatninger til Pærer, Lamper & Neonrør Her\nG4 / GU5,3\nT5 / T8 / T12\nMangler du fatninger til dine lamper? Så er du landet det helt rette sted. Hos Elektronik Lavpris har vi nemlig et bredt udvalg af mange forskellige fatninger i alverdens afskygninger, og det har vi til de bedste priser. Vi ønsker, at det ikke skal være dyrt for dig at reparere dine lamper, lygter eller lignende, hvis der skulle være problemer med fatningen. Derfor har vi samlet et udvalg, der kan imødekomme de fleste behov.\nUanset om du er på jagt efter fatninger til privat- eller erhvervsmæssig brug, så kan du med al sandsynlighed finde det, du står og mangler hos os i Elektronik-lavpris.dk. Det kan du tilmed til de bedste priser, og vi vil med glæde være din foretrukne forhandler af elektronik.\nNogle af de lampefatninger, vi har, er:\nFatning med loddeflige bro\nMere konkret har vi i vores kategori også produkter, der hører inde under underkategorier såsom: E10, E5,5, G4/GU5,3, E14, Ba9s, B22, Halogen lampefatninger og mange flere. Vi sørger for, at du hos os kan få fat i det, du mangler. Det er netop herfor, at vi har det store udvalg, hvor der er fatninger til lamper i mange forskellige størrelser.


Design-ildsjæl bliver Årets Ejerleder på Fyn | TV2 Fyn\nBrian Djernes, der er ejerleder af designfirmaet Cane-line A/S, er netop blevet kåret som Årets Ejerleder 2015 på Fyn.\n03. nov 2015, kl. 18:05\nBrian Djernes står i spidsen som ejerleder af Cane-line, der er et dansk designfirma med 25 års erfaring inden for udvikling og produktion af komfortable havemøbler og indendørs møbler.\nVirksomheden, der ligger i Rynkeby, har opnået betydelig succes med sit fokus på at skabe møbler med høj komfort og af en unik kvalitet, og produktionen foregår med respekt for mennesker samt med fokus på innovation og produktudvikling.\nDenne tilgang sikrede Brian Djernes titlen som Årets Ejerleder på Fyn.\n- Vi har i år mødt et meget stærkt felt af ejerledere, der hver især har formået at skabe vækst og succes i kraft af et målrettet fokus på talent og kompetenceudvikling. Det er derfor en særlig ære at overrække prisen til Brian Djernes fra Cane-line," fortæller partner Mikael Johansen fra PwC i Odense og fortsætter:\n- Med et stærkt vækstfokus, hvor innovation, produktudvikling og medarbejdere er de centrale omdrejningspunkter, har Brian allerede skabt betydelig succes. Det bliver spændende at følge ham videre i finalen, hvor han skal dyste mod de øvrige seks regionsvindere ved landskåringen."\nStammer fra en købmandsfamilie\nBrian Djernes kommer fra en købmandsfamilie, hvor han startede sin karriere, indtil han fik job hos Cane-line i 1992 som sælger.\nI slutningen af 1990'erne køber han sig som 27-årig ind i virksomheden og ligger grundstenen til Cane-line som high-end brand. Brian tilbyder bl.a. sine medarbejdere stor selvstændighed i jobbet, fleksibilitet og en udfordrende hverdag. Dermed lykkes det at fastholde og motivere medarbejdere og talenter i virksomheden, hvilket er afgørende for Cane-lines succes og vækst.\nDet er PwC, Nykredit, Dansk Erhverv og Finans, der står bag prisen, som uddeles for 12. gang. Årets tema er 'talent og kompetencer'.\nDe syv regionale vindere går videre til landskåringen, som finder sted den 19. november 2015 i Hellerup.


Emperor’s Children marine [30k] – elauridsen\nEmperor’s Children marine [30k]\n30k, emperor's children, figur, marine\nFor nogen tid siden købte jeg den første Horus Heresy bog fra Forge World brugt, og sælgeren valgte at smide en håndfuld test-figurer han havde malet af marines fra Emperor’s Children legionen med som en bonus.\nJeg kunne ret godt lide det skema der var lagt ud med, men der var flere steder hvor malingen “blødte uden for linjerne” og en række detaljer som slanger på backpack og bæltet der ikke var malet. Jeg sørgede for det, tilføjede lidt mere spil på power-sværdet og omlokerede marinen til en 32mm base.\nJeg havde overvejet om jeg skulle forsøge at male lyn på powersværdet som nogle gør, men jeg forestiller mig personligt mere powersværd som skinnende i stil med lyssværd fra Star Wars, og den massive lyse blå farve er en ret god kontrast til den lilla og hvide rustning.\nJeg valgte at give ham en orange “jord” for at det skulle se alien ud og så tilføjede lidt tør bevoksning. Jeg må indrømme at jeg ikke kan huske farven på overfladen på Murder, men jeg tænker på den planet hver gang jeg ser på de dukker så den var inspirationen til at det skulle se alien ud.


Nyheder | Naturmælk\nEt lille minus i et fusionsår.\nNaturmælk har lige offentliggjort regnskabet for mejeriåret 2016/2017, der udviser et minus på 2,5 mio. kr. inkl. omkostninger i forbindelse med overtagelsen af Øllingegaard.\nI et år, hvor det sønderjyske mejeri Naturmælk har fusioneret med det nordsjællandske mejeri Øllingegaard, er rigtig mange ting lykkedes på kort tid - men dog ikke helt nok til at få et positivt resultat på bundlinjen.\n” Vi er faktisk nogenlunde tilfredse med resultatet, omend vi dog havde sigtet imod et positivt resultat ” udtaler direktør Leif Friis Jørgensen fra Naturmælk.\nHan hæfter sig ved, at der på den fælles omsætning er sket en fin fremgang i løbet af året, at udbetalingen til landmændene er + 0,22 kr./ kg mælk i forhold til sidste år, samt at det er lykkedes at fortsætte den positive udvikling på begge mejerier.\n” Resultat og året bærer præg af at en tilpasning af omkostningsstukturen på begge lokationer er igangsat, hvor vi dog har valgt at anvende et forsigtighedsprincip, hvilket også afspejler sig i resultatet. Dette sammenholdt med at priserne på markedet har haft en forsinkelse i forhold til, hvad markedet har kunnet bære, hvorfor de ønskede prisstigninger på økologisk mælk først har haft sin virkning fra primo 2017, gør at vi ikke kommer helt i mål med vores oprindelige forventninger til resultatet. Desuden har vi naturligvis investeret i fusionen, så i bund og grund giver det opnåede resultat i dette mejeri-år.” en tro på fremtiden siger direktør Leif Friis Jørgensen og fortsætter: ” Vi har oplevet at både andelshaverne, medarbejderne samt kunderne i fællesskab har udvist deres engagement overfor denne fusion og sammenlægning, så jeg ser derfor positivt på den fremtidige udvikling for De økologiske mejerier.”\nBåde Øllingegaard og Naturmælk er nogle af pionererne indenfor økologisk mejeridrift, samt økologisk produktion, og producerer i fællesskab et bredt sortiment indenfor mælk, yoghurt, og andre syrnede varianter, smør samt et bredt ostesortiment, der afsættes til såvel den danske detailhandel, samt til det danske foodservicesegment; cafeer, restauranter, offentlige køkkener samt private kantiner.\nLeif Friis Jørgensen, direktør Naturmælk, tlf. 29250610, leif@naturmaelk.dk\nPressemeddelelse d. 29-12-2016\nEn økologisk fusion.\nØllingegaard og Naturmælk går sammen om at lave fremtidens ”Økologiske Mejerier”.\nUnder navnet ”De Økologiske Mejerier” samles aktiviteterne i Øllingegaard og Naturmælk for at fremtidssikre lokale økologiske mejeriprodukter til det danske marked og de danske forbrugere, da fremtidens fødevarebevidste forbrugere kommer til at stille endnu større krav til økologiske produkter, end vi ser i dag.\nØllingegaard og Naturmælk har igennem længere tid talt om mulighederne for et tættere samarbejde, hvilket nu bliver en realitet – et par af spydspidserne indenfor økologisk mejeriproduktion har hermed valgt en sammenslutning.\nFusionen fremtidssikrer 2 selvstændige mejerier med egne produktioner og selvstændige brands, men med en fælles ledelse og en fremtidig styrke til gavne såvel forbrugerne som andelshaverne.\n”Fusionen vil bl.a. sikre en fremtidig økologisk mælkeproduktion på – og omkring Øllingegaard, ligesom den store mængde af økologisk mælk, der ligger omkring Naturmælk, der dermed kan være med til at understøtte udbygning af produkter i samarbejde med vores nu sjællandske venner” lyder det fra en glad mejerichef Leif Friis Jørgensen i Sønderjylland.\n”Øllingegaard, som i mere end 25 år har været fondsejet, har på mange områder været med til at præge mælkemarkedet med nytænkende produkter som ”15-timers mælk” og ”nærhedsprodukter” fra producent til forbruger og meget mere. Det er glædeligt at fremtidige ønskelige krav til optimering af økologikravene, nu kan sikres via fusionen med Naturmælk”, udtaler advokat Knud Foldschack på vegne Solhvervfonden.\n”Det er min opfattelse, at fusionen med Naturmælk vil skabe et stærkt 100% økologisk mejeri, der vil være med til at gøre både Naturmælk og Øllingegaard endnu stærkere i markedet og mere attraktive for alle kunder. Jeg har været glad for min tid på Øllingegaard Mejeri – det har været meget spændende og lærerigt at arbejde med økologiske højkvalitetsprodukter. Jeg ser frem til at hjælpe det nye selskab godt i gang, og overlader herefter trygt ledelsen til mejerichef Leif Friis Jørgensen”, udtaler direktør på Øllingegaard Steen Jespersen.\nFusionen er en realitet pr. d. 01.01.2017.\nLeif Friis Jørgensen, direktør Knud Foldschack, bestyrelsesformand\n(Tlf. 29250610) (Tlf. 24616061)\nFrode Lehmann, bestyrelsesformand\nØko-køerne lukkes på græs på søndag\nDe økologiske køer viser deres bedste dansetrin frem på søndag d. 17. april, når 80 øko-gårde landet over inviterer til Økodag. Endnu flere køer kan se frem til at komme på græs i fremtiden. I alt 44 mælkeproducenter er lige nu ved at blive økologer. To af de kommende øko-mælkeproducenter er med til at åbne stalddørene ved den officielle åbning af Økodag på Østerlykke ved Rødding i Sønderjylland.\nKnap en kvart million danskere delte øko-køernes begejstring sidste år, da køernes forårsfest løb af stablen. Og på søndag er det igen tid til at fejre, at de økologiske køer får græs under klovene. I alt inviterer 80 øko-gårde over hele landet til Økodag, hvor man kan opleve de økologiske køer danse.\nAlle økologiske køer kommer på græs i sommerhalvåret, og Per Kølster glæder sig derfor over, at mange mælkeproducenter lige nu overvejer eller er i gang med at lægge om til økologi.\n44 mælkeproducenter er i gang med omlægning\nMange flere køer kan se frem til et sommerhalvår under åben himmel i fremtiden. Ifølge mejerierne, er 44 mælkeproducenter lige nu i gang med at lægge om til økologi eller starte op som økologer – svarende til en ca. 11 procent stigning i antallet af økologiske malkekvægsbedrifter i forhold til 2015. Mejerierne forventer således at øge produktionen af øko-mælk betragteligt for at imødekomme efterspørgslen på økologisk mælk og andre mejeriprodukter fra ind- og udland.\nYderligere er mejerierne i kontakt med mere end 50 landmænd, som har vist interesse for at blive økologiske mælkeproducenter og i øjeblikket overvejer, om de skal tage skridtet.\nØko-interessen er således i top. Derfor har Økologisk Landsforening inviteret to af de kommende økologiske mælkeproducenter med til at klippe snoren til øko-køernes frihedsløb ved den officielle åbning af Økodag. Det foregår hos Laust og Stinne Stenger på Østerlykke ved Rødding i Sønderjylland.\n- Økodag er både køernes og danskernes forårsfest. Det er en mulighed for at vise sine børn og børnebørn, hvor den økologiske mælk kommer fra. Det er en rigtig hyggelig og sjov dag på landet for hele familien, hvor man får et førstehåndsindtryk af, hvordan økologiske landmænd driver et landbrug med respekt for dyrene og med hensynstagen til vores fælles natur og grundvand, siger Birgitte Nygaard, projektleder i Økologisk Landsforening.\nFind dine lokale Økodag-værter på www.økodag.dk og læs mere om, hvad der sker på de enkelte gårde. Gårdene holder åbent mellem kl. 10 og 14 den 17. april, og stalddørene slås op præcis kl. 12 over hele landet.\nØkodagen gennemføres af Økologisk Landsforening i samarbejde med de økologiske mejerier Arla, Naturmælk, Thise Mejeri, Them, Øllingegaard, Hansens Mejeri, Løgismose og Gläserne Molkerei/Vest Mælk.\nHent gratis pressefotos fra Økodag\nDe to omlæggere, der deltager i åbningen af Økodag, er Søren Plougstrup Pedersen, Ribe, og John Korsgaard, Fjerritslev. De har startet omlægning i henholdsvis april og september 2015. Begge er tilgængelige for pressen på Økodag. Det samme er Økologisk Landsforenings formand, Per Kølster.\nPer Kølster, formand, Økologisk Landsforening, tlf. 2222 0737, pk@okologi.dk\nSøren Plougstrup Pedersen, omlægger, Ribe, tlf. 21 15 30 42\nJohn Korsgaard, omlægger, Fjerritslev, tlf. 22 20 36 04\nBirgitte Nygaard, projektleder, Økologisk Landsforening, tlf. 30328733 – bny@okologi.dk\nLine Skouboe, pressemedarbejder, Økologisk Landsforening, tlf. 8732 2714 / 2442 6952 – lsk@okologi.dk\nNaturmælks landmænd indtager storbyen\nFredag den 25. september tager alle Naturmælks landmænd helt ekstraordinært turen fra Syd- og Sønderjylland til København for at møde forbrugerne.\nLangt størstedelen af Naturmælks forbrugere er københavnere og derfor tager 30 landmænd fredag den 25. september toget til København for at tale med forbrugerne og møde dem, når de handler ind til weekenden i Føtexbutikker i hele hovedstadsområdet.\nForbrugerne kommer først\nFor det sønderjyske økologiske mejeri Naturmælk handler det nemlig om at vise, er der ikke er så langt fra landbrug til forbruger, som det kan føles: ”Når man køber en karton mælk i supermarkedet får man sjældent ansigt på den, der har produceret varen, og derfor har vi valgt i samarbejde med Føtex at tage dialogen op mellem landmand og forbrugere,” forklarer Mejerichef Leif Friis Jørgensen, der selv er med på turen til København fredag.\nDu kan møde din Naturmælk-producent i følgende Føtex-butikker fredag den 25. september mellem klokken 13 og 17:\nFøtex Amagerbrogade 290, 2300 København S\nFøtex Strandmarksvej 20, 2650 Hvidovre\nFøtex Falkoner Alle 21, 2000 Frederiksberg\nFøtex Mimersgade 124, 2200 København N\nFøtex Jernbane Allé 44, 2720 Vanløse\nFøtex Frederikssundsvej 284, 2700 Brønshøj\nFøtex Lautrup Cent. Borupvang 2A, 2750 Ballerup\nFøtex Glostrup Shoppingcenter 60, 2600 Glostrup\nFøtex Herlev Bygade 9, 2730 Herlev\nFøtex Reberbanegade 3, 2300 København S\nFøtex Fisketorvet Kalvebod Brygge 59, 1560 København V\nFøtex Nordmarks Alle 10, 2620 Albertslund\nFøtex Lyngbyvej 11, 2100 København Ø\nFøtex Kirkegårdsvej 2-4, 2300 København S\nFøtex City 2 høje Taastrup, 2630 Taastrup\nFøtex Banetoften 2, 2750 Ballerup\nFøtex Hvidovrevej 75, 2650, Hvidovre\nFøtex Esplanaden Bredgade 77, 1260 København K\nFøtex Østerbrogade 94, 2100 København Ø\nFøtex Maglebytorv 2, 2791 Dragør\nFøtex Rødovre Centrum 198, 2610 Rødovre\nNaturmælk er et økologisk og biodynamisk mejeri i Sønderjylland, der er ejet af 32 landmænd og deres familier. Naturmælk producerer en lang række mælkeprodukter fra almindelig mælk til syrnede produkter, yoghurt og prisbelønnede oste. Naturmælk leverer mælk og andre råvarer til en lang række toprestauranter rundt om i Danmark.\nMejerichef Leif Friis Jørgensen, Naturmælk: leif@naturmaelk.dk eller 29250610\nKøer af gamle racer skal testes i\nLørdag den 15. august er der familieforøgelse i fire økologiske Naturmælk-besætninger, når en flok slægtninge af gamle racer flytter ind for at blive testet i sammenligning med moderne malkekøer. Måske har de gode egenskaber, som er gået tabt i det intensive avlsarbejde.\nFem gårde i Sydvest- og Sønderjylland og én gård i Midtjylland er med i projektet, og lørdag står fire af landmændene klar til at modtage kvierne af gamle racer, som skal være en del af deres besætninger i de kommende fire år.\nIgennem mange år er der blev avlet intensivt på malkekøerne for at få dem til at give mere mælk. Det er måske gået ud over andre egenskaber, som er gået tabt. Derfor vil vi undersøge, om køer af gamle racer har gener, der gør dem interessante i forhold til økologisk produktion . Det kan også være, at deres mælk har en anden og bedre sammensætning af fedt og protein, som kan give bedre produkter til forbrugerne,” siger Morten Kargo, som er kvægforsker ved Aarhus Universitet.\n”Vi håber meget, at forskningsprojektet kan give konkrete resultater, så vi i fremtiden kan tilbyde forbrugerne nye økologiske specialprodukter baseret på mælk fra gamle racer, ” siger direktør Leif Friis Jørgensen, Naturmælk.\nHidtil har man ikke for alvor kunnet undersøge de gamle racers produktionsegenskaber, fordi de få dyr, som er tilbage, typisk står i meget små, ekstensive besætninger. Nu bliver de for første gang testet under præcis samme vilkår som højtydende, moderne køer i økologiske produktionsbesætninger. Hvis forsøget bliver en succes, kan det ikke alene føre til stærkere køer og nye mælkeprodukter, men også være med til at sikre, at genressourcer, som er ved at forsvinde, vil blive bevaret for eftertiden.\nPressen er velkommen til at overvære, når kvierne af gammel race ankommer til besætningerne i Midt- og Sønderjylland. Kontakt Naturmælk for yderligere oplysninger.\nSenior Rådgiver Morten Kargo, Aarhus Universitet Foulum: morten.kargo@mbg.au.dk eller 2330 3894\nFormand for bevaringsudvalget Knud Erik Sørensen:\norg.kildegaarden@gmail.com eller 5174 3605\nLørdag leveres dyr til følgende fire besætninger:\nEvald Vestergård, Hinge ved Kjellerup: evhinge@gmail.com eller 2010 2621\nFrode Lehmann, Stensigmose ved Sønderborg: frode@stensigmose.dk eller 2045 1640\nGünther Lorenzen, Jejsing ved Tønder: Günther er grundet datters bryllup ikke disponibel\nHeino Mølholm, Sig ved Varde: molholm@bbsyd.dk eller 6110 9448\nInstitut for Molekylærbiologi og Genetik og Institut for Fødevarer ved Aarhus Universitet, SEGES Kvæg, SEGES Økologi, Naturmælk, Registrering og ydelseskontrol (RYK), NordGen og VikingGenetics.\nProjektet hedder SOBCows, det er koordineret af Internationalt Center for Økologisk Jordbrug og Fødevaresystemer, ICROFS. Pengene kommer fra Grønt Udviklings og Demonstrationsprogram, GUDP, fra Bevaringsudvalget for genressourcer hos oprindelige danske husdyrracer samt medfinansiering fra Naturmælk, SEGES, RYK, NordGen, VikingGenetics og Aarhus Universitet.\nFælles ansvar for naturen: Naturmælk har nu bistader på deres gårde\nHos Naturmælk har landmændene nu bistader på gårdene. Det sker som en del af en større indsats fra andelsmejeriets side, for at sikre biodiversiteten på og omkring de enkelte gårde, men også i erkendelsen af et medansvar for naturen omkring os.\nBistaderne er blevet standard på Naturmælks gårde, der lige nu tæller 32 andelshavere i Syd- og Sønderjylland. Det sker for at sikre muligheder for Danmarks bestøvere og dermed også for at sikre overlevelsesgraden for bierne. ”Bier klarer sig bedst, når de bor i områder, hvor der ikke er anvendt sprøjtegifte på markerne. Det er her de har bedst adgang til føde, på lige fod med andre insekter. Som økologer har vi en stor mangfoldighed i floraen på vores marker, og derfor kan vi også være med til at bidrage til en mere spændende honning.” Forklarer bestyrelsesformand og landmand hos Naturmælk Frode Lehmann.\nUdsigt til mere dansk, økologisk honning\nPå langt de fleste af gårdene er bistaderne landmændenes egne, mens nogle af bistaderne er sat op i et samarbejde mellem lokale biavlere og landmændene selv. Og selvom det lyder som et rent hyggeprojekt, vil man på sigt gerne påvirke de skrappe regler for økologisk honningproduktion i Danmark, og på den måde være foregangsmænd på en egentlig dansk, økologisk honningproduktion: ”Vi drømmer selvfølgelig om at kunne producere noget af danmarks bedste økologiske honning. Bier er lidt som mennesker, de flyver ikke hen til en dårligere, sprøjtet mark for at spise, men bliver der, hvor føden er god.” fortæller Leif Friis Jørgensen, direktør i Naturmælk.\nSkrappe regler for økologisk honning\nI Danmark er der ganske få steder, hvor man har mulighed for at opsætte økologiske bistader. Det kræver nemlig, at 85% af arealet i en radius af 3 km fra bistadet er økologisk landbrugsjord eller naturarealer. Derfor er langt størstedelen af den økologisk honning der er til salg i Danmark, importeret fra udlandet.\nFakta: Truslen mod bierne.\nMedierne har i de seneste år været fyldt med historier, om hvordan antallet af bier forsvinder fra naturen. Og der er ikke blot tale om et dansk, men et globalt problem. Forskere har fundet ud af, at massedødsfaldene blandt bier skyldes sprøjtegifte i konventionelt landbrug, der ødelægger biernes evne til at formere sig og påvirker deres evne til at formere sig. Fordi bierne som bestøvere er afgørende for vores økosystem, handler truslen mod bier ikke kun om mindre honning i fremtiden, men også om at opretholde fødevareforsyningen globalt set.\nAnne Sophie Lahme, annesophie@lahme.dk eller tlf. 2759 2173\nLeif Friis Jørgensen leif@Naturmaelk.dk eller 29250610\nØkologisk folkefest på Roskilde Festival\n132.000 festivalgæster bespises med mejeriprodukter fra Naturmælk.\nDet økologiske mejeri Naturmælk har indgået et tæt samarbejde med Roskilde Festival om at sikre en mere økologisk profil på festivalen frem mod 2017. Allerede nu er alle mejeriprodukter på festivalen økologiske og fra Naturmælk, og målet er, at 70% af alle fødevarer solgt på Roskilde Festival er økologiske i 2017.\nDanmarks største musikfestival og et lille økologisk mejeri i Sønderjylland lyder måske som et umage par. Og så alligevel ikke, for ønsket om at bidrage til et grønnere, mere økologisk danmarkskort ligger begge parter på sinde, og derfor er det helt naturligt at følges ad, når 132.000 gæster skal bespises på festivalen, der løber af stablen fra den 27. juni til den 4. juli i år.\nDet kræver logistisk snilde og kreativ produktudvikling at sikre, at alle madboderne er forsynede med friske økologiske mejeriprodukter under hele festivalen. Samtidig skal varerne leve op til bodernes individuelle krav og ønsker.\n”For os har det været afgørende i valget af samarbejdspartner, at Naturmælk er leveringsstabile og samtidig har været lydhøre over for madbodernes behov og ønsker. Derfor har de oprettet et lokallager på festivalen, hvor boderne kan hente ekstra forsyninger, og Naturmælk har også arbejdet på at udvikle en smelteost, der er særligt god til pizza, som er noget, boderne sælger meget af på festivalen. I Naturmælk har vi været heldige at finde en samarbejdspartner, der fra begyndelsen har set det som en fælles indsats at sikre økologien på festivalen, og det er et samarbejde, vi er meget stolte af,” forklarer Lars Orlamundt, salgs- og kommerciel ansvarlig på Roskilde Festivalen.\nHos Naturmælk tror man på, at økologi er fremtiden, og derfor ser de Roskilde Festival som en mulighed for at påvirke fødevarebranchen og fremtidens unge forbrugere, der gæster festivalen.\n”Økologi handler om sundhed, både for vores natur, vores dyr og ikke mindst for os mennesker. Når muligheden derfor byder sig for at indgå et samarbejde med Roskilde Festival, er vi naturligvis rigtig glade for i fællesskab at kunne skubbe økologien et lille skridt længere,” siger Leif Friis Jørgensen, direktør i Naturmælk.\nUddannelse og omlægning er nødvendigt\nFor mange af madboderne har det været nødvendigt med et omlægningskursus til økologi, og her har Naturmælk hjulpet med at få madboderne af sted på kursus, for et mere økologisk Danmark handler ikke kun om mejeriprodukter.\n”Vi bliver nødt til at se økologien som en fælles opgave på tværs af fødevarebranchen, og derfor vælger vi at investere i madboderne, så de har den nødvendige viden, der skal til for at arbejde med økologi,” forklarer Leif Friis Jørgensen.\nTinglev 1. september 2014\nDet økologiske mejeri Naturmælk slår dørene op til høstfest for 5. gang – lørdag, den 6. september 2014\nHøsten har altid været og er stadig klimaks i landbruget. Bønderne er rastløse, de lytter til vejrudsigten og starter nedtællingen til høst. Det er resultatet af et halvt års hårdt arbejde og investering.\nBønderne kan allerede fornemme duften fra afgrøden, og de stopper ikke før høsten er i hus. Når høsten er kommet i hus, er det tid til et rigtigt høstgilde! I ”gamle dage” kørte man hjem til gården, læssede af og her efter blev afslutningen fejret med et glas vin. Høstfesten blev afholdt i dagene umiddelbart derefter, hvor alle karle, piger og hele familien deltog. Man spiste godt, fik hjemmebrygget øl eller vin, og hvis man var heldig, var der en, der kunne spille harmonika, og alle kunne få en svingom og en fælles sang – Marken er mejet...\nHøstfest - traditionen genopdages hos Naturmælk\nI dag er tiden lidt en anden. Naturmælk vil dog fastholde traditionen med høstfest, som fejringen af at høsten er i hus, og afholder derfor lørdag den 6. september kl. 11:00-16:00. En høstfest for hele familien – i en udgave hvor alle kan deltage.\nMejeriet slår dørene op for at fejre høsten, og alle der har lyst til at deltage i høstfesten denne lørdag er velkomne. Der bydes på et væld af oplevelser for både store og små; lige fra traktorture og hestevognskørsel, til rundvisning i mejeriet. Her er det muligt at få et indblik i mejeristernes dagligdag, og hvordan mælken forarbejdes til både smør og ost. Det er også muligt for gæsterne at deltage i workshops. Bl.a. ”øl/oste smagning”, ”bag dit eget brød”, ”komponer din egen dressing”, ”pølse og vilde urter workshop” og meget andet. En aktiv dag for hele familien med noget til alle sanser.\nKort sagt, alt hvad der hører sig til en moderne høstfest, krydret med god musik hvor bl.a. Carl King med band, Rachel fra Voice Jr. Og Henriette fra X- faktor optræder.\nEn lørdag i familiens tegn!\nKontakt info omkring arrangementet:\nNelly Frees Riggelsen: 21 47 23 18/73 64 28 20\nPressemeddelelse Tinglev 31.03.2014\nEn pris uddeles på onsdag d. 2. april 2014 til Naturmælk\nMælk, ost og samarbejde – en prisværdig blanding!\nMejeribrugets Samarbejdsforum overrækker onsdag årets samarbejdspris for 2013, som Naturmælk opnår, hvor der fra prisoverrækkeren bliver lagt vægt på de igangsatte og indvundne resultater som samarbejdsorganisationen hos Naturmælk har bevæget sig fra og til i løbet af 2013.\nOverrækkelsen sker på mejeriet Naturmælk kl. 11.00, hvor Mejeribrugets Samarbejdsforums formandskab og konsulenter kommer på besøg.\n” At vi som en lille aktør i mejeribranchen får denne pris, værdsætter vi højt ” udtaler Leif Friis Jørgensen , der fortsætter ” og prisen er faktisk et kendetegn på at vi som mejeri er en homogen enhed, når vi også ser på samarbejdet mellem ledelse-og medarbejder siden.”\nTillidsmand Jes Juhler er enig i den betragtning og tilføjer: ” Vi har reelt set ikke de store problemer, da vores udgangspunkt er sund fornuft i måden at kommunikere og agere på, og mange mindre problemstillinger kan i hverdagen løses over en god kop kaffe”.\nKontakt Naturmælk: Leif Friis Jørgensen leif@naturmaelk.dk 29250610\nTinglev, den 14. november 2013\nHoldvinder og Mejeribrugets Gourmetpris ved Landsmejeriudstillingen i Herning 2013 til Naturmælk.\nNaturmælk har ved dette års Landsmejeriudstilling nu kaldet ”Danish International Food Contest” vundet fine priser med hjem til mejeriet.\nNaturmælks skummetmælk blev Holdvinder og fik ærespræmie i et felt repræsenteret af al dansk produceret sød, let og skummetmælk.\nLeif Friis Jørgensen fra Naturmælk udtaler: ”At bliver holdvinder og dermed få en ærespræmie på årets Landsmejeriudstilling er en dejlig pris at vinde for mejeriet. Det viser jo at forskelle i mælkebehandlingen kan smages og bekræfter vel at økologi bare smager bedre? At det endda er tredje år i træk vi vinder guld og ærespræmie betyder også at det er den skånsomme behandling der bærer frugt.”\nÅrets ”Mejeribrugets Gourmet pris” vandt Naturmælk ligeledes her for deres biodynamiske hø mælk. Dommerpanelet, der var sammensat til at bedømme Gourmetprisen, var et udsnit af kokke som Kenneth Hansen fra Svinkløv Badehotel, madblogger Philip Xavier, madskribent Ole Troelsø fra Dagbladet Børsen mfl.\nOm mælken, der bl.a. leveres fra Naturmælk til Restaurant Noma, blev der sagt:\n”En atypisk mælk med god fedme og en kompleks duft”\nLeif Friis Jørgensen siger til denne pris: ”Vi vinder med en mælk. Men ikke en hvilken som helst mælk. Mælken er nøje udvalgt fra biodynamiske gårde, hvor der fodres med hø. Denne specialmælk er et niche produkt, der leveres til nogle af landets – ja nok verdenens bedste kokke og deres restauranter. Det er vi da lidt stolte af! Både at vinde prisen, men så sandelig da også at leverer til de ypperste på det gastronomiske danmarkskort.”\nLeif Friis Jørgensen mejerichef Naturmælk 29250610\nNelly Frees Riggelsen marketing Naturmælk 21472318\nPressemeddelelse – Tinglev, den 26. februar 2013\nØko-mejeri slår et slag for naturen\nMælkeproducenter vil gøre en indsats for den vilde natur i agerlandet\nDet ligger allerede i navnet: Natur-mælk. Det økologiske mejeri i Tinglev i Sønderjylland, der i forvejen er kendt for sine kvalitetsprodukter, og som bl.a. leverer til toprestauranter som Noma i København, vil nu gøre endnu mere for at leve op til sit navn.\nSom det første mejeri i Danmark går Naturmælk nu direkte ind for at støtte sine mælkeproducenter i at gøre en indsats for naturen på de enkelte gårde. Der er tale om ”den lille natur” som de levende hegn, krat, små moser og vandhuller m.m. der omgiver de dyrkede arealer, som der nu skal gøres en indsats for. Den skal plejes rigtigt, og ny natur etableres i de skæve og fugtige hjørner, hvor det alligevel er vanskeligt at komme til med dagens store maskiner.\n- Det ligger i hele vores ånd her i Naturmælk, at vi ønsker en højere grad af harmoni mellem vores produktion og den natur, vi dagligt arbejder og lever i. Med dette projekt, som tilbydes alle vore leverandører, ønsker vi at sætte fokus på naturen. Som økologiske landmænd finder vi det naturligt, at vi arbejder med og ikke mod naturen – vi ser natur og landbrug som en helhed, som skal bruges, men ikke misbruges, siger gårdejer Frode Lehmann, Broager, der udover at være leverandør af økologisk mælk også er bestyrelsesformand for Naturmælk.\nI år starter Naturmælk med at få lavet såkaldte naturplaner for halvdelen af de 30 leverandører, og det er tanken at projektet skal køre videre de næste år. Naturplanen skal beskrive de naturværdier, der findes på den enkelte ejendom, og skal således giver landmanden et overblik over hvad han eller hun har på sin jord.\n- Registreringen og beskrivelsen af de eksisterende naturværdier på bedriften tager vi som afsæt til hvad der fremadrettet kan gøres. Naturplanen omfatter dels gode råd om hvordan de enkelte landskabselementer bør plejes og bevares, dels vil den indeholde et idékatalog til landmanden om nye initiativer som plantning af levende hegn og remiser, anlæg af vildt- og brakstriber inde i selve afgrøderne, små vådområder osv., fortæller konsulent Jesper Tofft fra rådgivningsfirmaet Amphi Consult, som står for den konkrete udførelse af projektet.\nSåledes skal der over de næste år iværksættes en lang række små tiltag, som tilsammen giver et bedre liv for agerhøns, gulspurve, tornsangere, frøer, harer og andet af markens naturlige dyreliv på Naturmælk-gårdene. Alt dette vil selvfølgelig også give glæde og livskvalitet hos landmanden og hans familie.\nMejerichef Leif Friis Jørgensen ser naturprojektet som endnu et kvalificerende tiltag for at markedsføre mejeriet som leverandør af de sundest tænkelige mælkeprodukter og oste i et giftfrit miljø, hvor landbrug og omgivelser går op i en højere enhed. En årelang indsats som stadig forbedres og finpudses.\n- I en tid hvor forbrugerne dagligt stilles overfor udfordringer i deres indkøb af varer til husholdningen i form af alskens tilsætningsstoffer, arbejder vi målrettet mod at gøre vore produkter sundere. Vore landmænd sår nu langt flere urter, herunder krydderurter, ind i græsset, så køerne får en mere alsidig kost med et stort udvalg af vitaminer og smagsstoffer, siger Leif Friis Jørgensen fra Naturmælk.\nLeif Friis Jørgensen: 29 25 06 10\nFrode Lehmann: 20 45 16 40\nProjekt ”Økonomisk bæredygtig mælk fra Rød Dansk Malkerace (RDM-70)\n– Den Røde Ko\nNaturmælk gennemfører i efteråret 2017 projekt ”Den røde Ko”. Projektet er søgt til bevaringsarbejdet med gamle danske husdyr – og plantegenetiske ressourcer. Det er Bevaringsudvalget under Miljø og Fødevareministreriet, Landbrugsstyrelsen der bevilliger. Formålet med vores projekt er at arbejde for at bevare de gamle husdyrracer og deres gener, gennem udvikling af en bæredygtig mejeriproduktion.\nProjektet tager udgangspunkt i Jens og Stig Benzons besætning på 120 RDM-70 køer som står på Rendebjerggaard på Fyn. Projektet vil gennem analyser af mælken, udarbejdelse af et forskningsreview, og en gennemførelse af en markedsanalyse give anbefalinger til hvilke mulige nicheprodukter det vil være bedst at udvikle på basis af mælken fra RDM-70.\nI projektet arbejder Naturmælk sammen med Aarhus Universitet og SEGES.\nNaturmælk var repræsenteret af Uhrenholdt på den danske fællesstand på Biofach i Nürnberg – hvor vores fødevareminister Eva Kjer Hansen stod for den officielle åbning.\nEn messe, der er mangfoldig: 77 lande er repræsenteret på ØKO-messen og med deltagelse af over 2500 internationale udstillere.\nFørste netværksarrangement blev en succes.\nFor første gang blev der afholdt et netværksarrangement for Kokkelandsholdets sponsorer, og der er vist ingen tvivl om, at det var en dejlig eftermiddag og aften, vi havde sammen.\nSe alle billederne på vores facebookside: https://www.facebook.com/naturmaelk\nOPSIGTSVÆKKENDE FUND AF STORMANDSGRAV\nDer er fundet et enestående arkæologisk fund på en mark i Sneum. Et broncekar med indhold fra den romerske jernalder. Ikke siden 1960érne har man i sydjylland fundet noget lignende.\nSe indslag fra tvsyd på linket herunder:\nHer viser de arkæologer, som næsten ikke kan få armene ned. Udgravningen er i fuld gang.\nNu venter man så at se en meget negativ landmand, som har fået sit forårsarbejde udsat på ubestemt tid. Men nej, - frem på skærmen kommer en meget glad og positiv økologisk landmand med strikhue og stort smil. Det er SÅ spændende, siger han og er ikke spor fornærmet over at få forårsarbejdet udsat. Manden er Naturmælks leverandør Thomas Helle, som gjorde rigtig god reklame for vores erhverv. Vi er så stolte over at være i "klub" med ham.\nSe tv klip her:\nSå kommer der nye yoghurtvarianter på hylderne i Føtex og Bilka. I morgen tirsdag lanceres de 4 nye frugtvarianter. Smag selv. Hvilken er din favorit?\nNu relanceres vores double cream i et nyt design. Signatur bliver vores nye premium serie, som består af vores mest unikke produkter. Håber I tager godt imod den " nye " familie. Double cream fås bl.a. i Superbest butikker, i hele landet.\nÅrets gourmetpris i kategorien andre mejeriprodukter vandt vi NATURMÆLK med vores Økologiske Jersey HøMælk. En Gårdmælk der fremstilles på basis af vores leverandør Peter Madsens jerseykøer og som bruges til frisk mozzarella fremstilling på Restaurant Bæst i København.\n"Super stærkt produkt. Der er noget unikt over mælkeoplevelsen."\nHøjt humør hos Naturmælk på Food Festival\nNaturmælk havde en travl weekend på Nordeuropas største madfestival, hvor mange af de 30.000 gæster fik smagt på favoritten – høosten.\n”Her oppe i Århus kan vi godt lide ost. Især, hvis den er gratis”. Sådan lød en af de mange kække bemærkninger, som Naturmælks tremands-team blev mødt med, da de i weekenden 5.-7. september præsenterede Naturmælks oste på Food Festival i Århus. For mens hovedparten af mejeriets 70 medarbejdere og 30 leverandører festede til ære for den veloverståede høst hjemme i Tinglev, så fortsatte ægteparret Grethe og Klaus Gierl samt Frede ?? deres sommerturne for mejeriet. Indtil videre har de nemlig præsenteret oste både på dyrskuer, til Kongelig Classic sejlstævne i Åbenrå, Tønder Festival og Kulinarisk Sydfyn i Svendborg. ”Men Food Festival er nu speciel, fordi det er den største og flotteste,” siger Grethe Gierl, som sælger små tapas-tallerkener, hvor gæsterne får fire stykker ost sammen med et par kiks til 25 kroner. Og salget går fornuftigt, selvom de fleste nøjes med at få den gratis version ovre i salgsvognen, hvor Klaus Gierl og Frede ?? står.\n”Her kan vi næsten ikke nå at skære smagsprøver på høosten ud, inden de er væk,” fortæller Klaus Gierl, som sammen med ostekniv og et stort smil på læben har travlt med at forklare om høostens historie, urterne på markerne og alle de andre ting, der gør Naturmælks oste specielle.\nOgså direktør Leif Friis Jørgensen nåede forbi Århus sammen med en gruppe udenlandske journalister, inden han skulle suse hjem for at være med til høstfesten.\n”Vi er med, når der er fest og mulighed for at mødes med kunderne. Heldigvis har vi et stort netværk af lokale foreninger og frivillige, som hjælper os med vores arrangementer,” lød det fra direktøren.\nNår weekenden er omme forventes i omegnen af 30.000 gæster at have besøgt Food Festival. Og ganske mange af dem har smagt høost, røget gouda og andre klassikere fra Naturmælk.\nAf WINTHER COMMUNICATION\n-journalistik og kommunikationsrådgivning - speciale: Mejeristof - fødevarer og landbrug.\n-en del af iværksættergruppen Inkubator i Agro Food Park\nØkologisk SKYR med 0,2 g fedt/10 g protein fåes nu i 2 og 5 kg´s spande\nMejeribrugets Samarbejdsforum overrakte onsdag d.2 april 2014 årets samarbejdspris for 2013.\n” At vi som en lille aktør i mejeribranchen får denne pris, værdsætter vi højt ” udtaler Leif Friis Jørgensen, der fortsætter ” og prisen er faktisk et kendetegn på at vi som mejeri er en homogen enhed, når vi også ser på samarbejdet mellem ledelse-og medarbejder siden.”\nTillidsmand Jes Juhler er enig i den betragtning og tilføjer: ” Vi har reelt set ikke de store problemer, da vores udgangspunkt er sund fornuft i måden at kommunikere og agere på, og mange mindre problemstillinger kan i hverdagen løses over en god kop kaffe”\nSå fejrer vi her til formiddag, at vi har vundet Mejeribrugtes Gourmetpris 2013 for vores biodynamiske hømælk.\nDM i HØ,07-09-13\nWeekendens afvikling af DM i HØ resulterede i 2 superplaceringer til 2 af Naturmælks leverandører.\nSåledes gik 2.pladsen i kategorien" marktørret hø" til Frode Hjort Gregersen og 2.pladsen i kategorien "ladetørret hø" til Jejsing Demeter .\n- Hø er i de seneste 50 år blev fortrængt som det primære grovfoder i landbruget. Det er synd, for at tørre græs til hø er faktisk den bedste måde at bevare det friske græs' gode ernæringsegenskaber og smag. Samtidig får mælk fra køer, der lever af hø i stedet for ensilage, en anden kvalitet, der kan udnyttes i fx osteproduktion, siger Thorkild Nissen, der også var dommer i hø-konkurrencen.\nDommerpanelet bestod foruden Frank Erichsen og Thorkild Nissen af Per Kølster, agronom, brygger og formand for Økologisk Landsforening, Marko Hansen, kok hos Rødder, Nils Erik Nilsson, landmand og formand for Thise mejeri og Sisse Budtz, kok og ejer af restaurant L'estragon.\nDommerpanelets beskrivelser af vinderhøet:\nMange forskellige planter, kraftig duft af kamille, blød i konsistensen, forskellige urter, god biodiversitet, ville være god til fisk, toner af mynthe.\nToner af lakrids og tobak, en del kløver, fin duft og struktur, let fordøjelig.\nVi har brug for at alle støtter op og be´r om DIN hjælp!\nNaturmælk har sagt ja til at være en af de 6 virksomheder i Syd- og Sønderjylland, der indtil d.26 Maj 2013 vil samle penge ind til Familier med kræftramte børn – penge der ubeskåret går videre til børnene og deres rekreationssted Anselot ved Silkeborg.\nVi er ved at arrangere mange ting alt fra støtte middage på Krusmølle i løbet af perioden, støtte indsamling, tombola på Gram slot havefestival i weekenden 24-26/05-13, ost og vinsmagningsaftner på Naturmælk og flere andre gode initiativer der har et formål: At samle penge ind til børnene.\nDu kan give dit bidrag og vise din støtte!\nDu kan sætte penge ind på denne konto, der er oprettet til arrangementet i Sydbank:\nReg.nr. 8065, konto nr. 1361224\nVi er taknemmelige for alle beløb der indsættes, og som sagt 100% går ubeskåret videre til børnene fra familier med kræftramte børn.\nSå støt en god sag- vi har taget stilling.\nNATURMÆLK sponsor ved DM for ernæringsassistenter!\nDM samler de mest talentfulde elever fra erhvervsuddannelserne, herunder ernæringsassistentuddannelsen. Målet er at motivere de unge til at skærpe deres i forvejen høje faglige niveau og vise folkeskoleelever ernæringsassisstentuddannelsens mange muligheder.\nDet er fagligt udvalgs mål med deltagelsen i DM at sætte fokus på den høje faglighed.\nSom sponsor er vi med til at give de unge en god uddannelse og øge tilgangen til erhvervsuddannelserne. Vi får mulighed for at påvirke de unge og deres karriereplaner og får chancen for at fange opmærksomheden hos de mere end 20.000 besøgende - herunder fremtidige ansatte og forbrugere. Og ikke mindst styrke vores netværk blandt lærere og ledere fra erhvervsskolerne samt møde branchens folk, der møder op med elever.\nSe filmen her: http://www.youtube.com/watch?v=bsR6vT0OWRg\n26. Februar - 2014\n20. Juli - 2015\nHos Naturmælk har landmændene nu bistader på gårdene. Det sker som en del af en større indsats fra andelsm...